
‏04 ספטמבר 2018
סימוכין:  415871218
לכבוד
ד"ר ג'ורג' שמואל לוי 

מנהל רפואי 

מוסד נאות התיכון ( קוד מוסד 23786)

טולוז 8 יפו

תל אביב יפו

ד"ר לוי הנכבד,
הנדון: סיכום הבקרה בבית החולים נאות התיכון 
מצ"ב דו"ח הבקרה שנערכה במוסדכם ב- 17-18.6.2018
המנהל הרפואי מתבקש להעביר עותק מדו"ח זה לחברי הנהלת בית החולים הגריאטרי ( למנהל
האדמיניסטרטיבי, למנהלת הסיעוד - אחות ראשית ולראשי השירות של מקצועות הבריאות).
המנהל האדמיניסטרטיבי מתבקש להודיע ללשכת הבריאות המחוזית  (גריאטר המחוז), בצירוף העתק לרופא המחוז/נפה ולאגף הגריאטריה pniot.geriatrya@moh.gov.il  על צפי ואופן ביצוע תיקון התחומים הטעונים שיפור  וזאת תוך חודש ימים מעת קבלת דו"ח זה,  תוך התייחסות מפורטת לממצאי הבקרה על פי סדר התחומים המצוין בדו"ח זה.

במידה ובמוסד התגלו חוסרי כח-אדם, הנכם נדרשים להשלימם,  לא יאוחר מ 30- יום מקבלת דו"ח זה.  על ההשלמה יש להודיע למייל המופיע מעלה.


בברכה, 

[image: image3.png]NIN'™I2A Jig
|
y A’







 



[image: image6.jpg]www.heafth.gov.l

T1wn

o NINMIN
Division ¢ an 0w orng





          מר חיים פרקש  
        ראש צוות הבקרה




ד"ר אירית לקסר

 



                      מנהלת המחלקה לסטנדרטים ואכיפה
העתקים:

מר משה בר סימן-טוב, מנכ"ל משרד הבריאות, ירושלים.

ד"ר ורד עזרא, ראש חטיבת הרפואה, ירושלים.

ד"ר אהרון כהן, ראש האגף לגריאטריה, משרד הבריאות, ירושלים.

ד"ר אליעוז חפר, הממונה על הרישוי, משרד הבריאות, ירושלים.

ד"ר דנה גפן, רופאה מחוזית, לשכת בריאות תל אביב
ד"ר בת שבע פורת כץ, גריאטרית מחוזית, מחוז תל אביב. 
הנהלת אגף הגריאטריה. 
מר יוחנן סמואל, מרכז בכיר, נתוני בקרה ואיכות בגריאטריה, ירושלים.

צוות הבקרה.
סיכום הבקרה בבית החולים "נאות התיכון"
 בתאריכים 17-18.6.2018 נערכה בקרת פתע, בקרת רישוי בבית החולים הגריאטרי, על ידי צוות מטה-האגף גריאטריה.

מטרת הבקרה הייתה לבחון את הטיפול הרפואי, הסיעודי ושל שאר מקצועות הבריאות וכן השירותים האחרים הניתנים למטופלים המאושפזים בבית-החולים.

להלן הרכב צוות הבקרה ותחומי בקרתו:

רפואה   

ד"ר אולגה אורליוב, ס. גריאטרית , מחוז אשקלון



ד"ר אופליה טירר, רופאה בצוות הבקרה.
סיעוד  


גב'  אירה גלוזמן,  אחות מפקחת ארצית בגריאטריה,  אגף לגריאטריה



גב' גילה כזום, אחות מפקחת ארצית בגריאטריה, אגף לגריאטריה
תזונה  


גב' דורית יצחקי, מרכזת תחום בקרה ארצי בגריאטריה, אגף לגריאטריה




גב' סיגלית לבונסקי, מרכזת תחום בקרה ארצי בגריאטריה, אגף לגריאטריה

פיזיותרפיה  

גב' יעל רותם גלילי, ראש תחום ארצי בגריאטריה,  אגף לגריאטריה



גב' חנה קפקא, מרכזת תחום בקרה ארצי בגריאטריה, אגף לגריאטריה
ריפוי בעיסוק  

גב'   יעל יובל, מרכזת תחום בקרה ארצי , אגף לגריאטריה



גב' שרית רבינוביץ, מרכזת תחום בקרה ארצי, אגף לגריאטריה
קלינאות תקשורת
גב' אורלי ברגרזון – ביטון, ראש תחום ארצי בגריאטריה, אגף לגריאטריה
עבודה סוציאלית  
גב' ניצה אורלין,  מרכזת תחום בקרה ארצי , אגף לגריאטריה



גב' אסתר נתיב- ארד, מרכזת תחום בקרה ארצי , אגף לגריאטריה

רוקחות  

מר אמיר זהר, מרכז תחום בקרה ארצי , אגף הגריאטריה
בריאות הסביבה  
מר גריגורי רודשטיין, ראש תחום ארצי בגריאטריה , אגף לגריאטריה
מינהל ותחזוקה

מר חיים פרקש, ראש צוות בקרה , אגף לגריאטריה
גב  סיגל קורדובה, ראש צוות בקרה , אגף לגריאטריה
קלינאות תקשורת , אורלי
כללי:
בית חולים "נאות התיכון" נמצא בשכונת עגמי ביפו, מוקף בחצר יפה ומטופחת. חלק מבית החולים צופה לים. מחלקה סיעודית א' הוגדלה ברישיון מ -32 מיטות ל- 36 מיטות ומחלקת תשושים שהייתה בוטלה, לובי הכניסה לבית החולים שופץ  ושונה, הותקנו מכונות שתייה חמה לרשות המשפחות והמאושפזים.

לבית החולים תעודת כשרות.

בית החולים פועל על פי נהלי משרד הבריאות בנושא חיסון עובדים ומתקיימים תהליכים מוסדיים בנושא מניעת זיהומים ובטיפול נאות בנשאי חיידקים עמידים.

להלן הרישיון מול המאושפזים בפועל:

	שם המחלקה
	שם המחלקה בבית החולים
	מספר מיטות ברישוי
	מספר מאושפזים בפועל

	גריאטריה שיקומית א
	ב 1
	35
	37

	גריאטריה שיקומית ב
	ב2
	35
	34

	סיעודית א
	א1
	36
	38

	סיעודית ב
	ג1
	36
	35

	סיעוד מורכב תומך א
	ג2
	36
	38

	סיעוד מורכב תומך ב
	לא קיימת
	14
	-

	תשושי נפש
	ה
	30
	30

	הנשמה ממושכת
	ד
	22
	31

	סה"כ
	
	244
	243


מכרז הקודים:

המוסד הצטרף ל"מכרז הקודים".
פרוגרמה:

על פי הצהרת המוסד, המוסד אינו בנוי על פי הפרוגרמה החדשה, נושא זה לא נבדק בבקרה.
אישור כיבוי אש:

למוסד יש  אישור כיבוי אש עד לתאריך  23.11.2018
:IV רישיון
לבית החולים הרשאה למתן טיפול למחלות חריפות טיפול תוך ורידי, למטופלים השוהים בו באופן קבוע.
מצ"ב נספח א' - ריכוז ציוני הבקרה למוסד (ציון מינהלי), נספח ב' בו ממצאי בקרה והנחיות לתקון לאנשי המקצוע, נספח ג'- פירוט כ"א ונספח ד' – רמת איכות הטיפול.
נספח א: ריכוז ציוני קרה למוסד (ציון מינהלי)  

	טווח ציון      
סוגי מחלקות
	רפואה
	סיעוד
	תזונה
	פיזיותרפיה
	ריפוי בעיסוק
	עבודה סוציאלית
	רוקחות 
	בריאות הסביבה

	
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1

	סיעודית
	X
	
	
	
	
	
	
	X
	
	
	
	
	
	
	X
	
	
	
	
	X
	
	
	
	
	
	X
	
	
	
	
	
	X
	
	
	
	
	X
	 
	
	
	
	
	
	
	
	
	X
	

	סיעוד מורכב תומך
	
	
	X
	
	
	
	
	
	
	X
	
	
	
	X
	
	
	
	
	X
	
	
	
	
	
	
	X
	
	
	
	
	
	X
	
	
	
	
	X
	 
	
	
	
	
	
	
	
	
	X
	

	גריאטריה שיקומית
	
	
	X
	
	
	
	
	
	
	X
	
	
	
	X
	
	
	
	
	X
	
	
	
	
	
	
	X
	
	
	
	
	
	X
	
	
	
	
	X
	 
	
	
	
	
	
	
	
	
	X
	

	הנשמה ממושכת
	
	
	X
	
	
	
	
	X
	
	
	
	
	X
	
	
	
	
	
	X
	
	
	
	
	
	
	X
	
	
	
	
	
	X
	
	
	
	
	X
	 
	
	
	
	
	
	
	
	
	X
	


	הציון
	טווח הציון
	הערכה מילולית

	1
	1-65
	נכשל

	2
	66-72
	טעון שיפור רב

	3
	73-79
	טעון שיפור

	4
	80-86
	טוב

	5
	87-93
	כמעט טוב מאוד

	6
	94-100
	טוב מאוד


* במידה ובבקרה נמצא חוסר בכוח אדם: הציון שבטבלה משקף הורדה של נקודות בגובה אחוז החסר.
נספח ב' -  ממצאי בקרה והנחיות לתקון לאנשי המקצוע
1. רפואה:
מח' סיעודית :   94%
מח' לסיעוד מורכב תומך : 86%
מח' לגריאטריה שיקומית: 86%

מח' להנשמה ממושכת : 82%
בקרת העבודה הרפואית במוסד כוללת את התחומים הבאים: 

1. עבודת המנהל הרפואי.
2. קבלה רפואית.
3. סיכום תכנית הטיפול בקבלה.
4. מעקב רפואי שוטף. 
5. מתן הוראות רפואיות ותרופות לפי הנהלים.
6. מעקב בדיקות מעבדה.
7. בדיקה תקופתית.
8. ישיבת צוות רב מקצועית.
9. מעקב, רישום ומסקנות מדוחות אירועים חריגים. 
10. רפואה מונעת.
11. סיכומי מטופלים שעזבו את המוסד. 
12. ייעוץ בין הרופא לשאר הצוות.  
התארגנות בית החולים :
· קיים מערך ניהולי הכולל מנהל רפואי, אדמיניסטרטיבי, סיעוד, כולל מנהלי תחומים מקצועות בריאות.
· קיימים תהליכים מוסדיים (ישיבות צוות בכיר, מנהלי מחלקות וראשי תחומים, ועדות ונהלים פנימיים) המאפשרים עבודה מסודרת, על פי כללים אחידים בכל המחלקות.
· נרשמים פרוטוקולים מסודרים של ישיבות הועדות, כמו הועדה לניהול זיהומים.
המלצות לשיפור: 
1. להקפיד על השתתפות רופא מומחה במחלות זיהומיות בישיבות הועדה למניעת זיהומים.
2. להקפיד על קיום הסכם מסודר עם גורם חיצוני לביצוע בדיקות מעבדה, צילומי רנטגן באופן דחוף, במהלך התורנויות.
3. לפועל לביצוע תהליכי הכשרה מקצועית בתחומי הגריאטריה, טיפול תומך, טיפול נמרץ, בבית החולים / במחלקות אחרות.
4. לפעול לעליה ברמה ולהקפדה על הרישום והמעקב אחר יישום ההמלצות של הרופאים הבכירים, בכל אחת מהמחלקות לגריאטריה פעילה שנבדקו.
המחלקות לגריאטריה סיעודית ולתשושי נפש  
תיאור כללי:

נאות התיכון הוא מרכז גריאטרי המורכב ממספר מחלקות גריאטריות פעילות -(גריאטריה שיקומית, סיעוד מורכב תומך,הנשמה ממושכת, מחלקות סיעודיות, מחלקה לתשושי נפש. בבית החולים מועסקים רופאים בעלי מומחיות בגריאטריה,רפואה פנימית ושיקום  המנהל הרפואי הוא רופא מומחה בגריאטריה ופנימית. בית החולים ערוך ליישום הנחיות חוזר מנהל
רפואה מספר 4/2010   בכל הנוגע לזמינות שירות מעבדה דחוף, בתורנויות, למתן ייעוציים בתחום המחלות הזיהומיות וייעוציים בתחומים האחרים, רלוונטיים לתמהיל המטופלים, לדוגמה, פסיכיאטריה ואורתופדיה. הרשומות הרפואיות במוסד ממוחשבות, כולל תקשורת עם הצוות הרב מקצועי. הליך הבקרה התייחס באופן מדגמי לכל סוג של מחלקה  המבדק בוצע בעזרת כלי בקרה סטנדרטי של האגף לגריאטריה.

כח-אדם - הערות על כל המחלקות:

במחלקות סיעודית ותשושי נפש מועסקת רופאה תחומית בעלת ניסיון רב בתחום הגריאטריה, רופאה גריאטרית מומחית ויועצת גריאטרית במחלקה.

חוזקים:
עבודת המנהל הרפואי:
הכשרת מנהל רפואי: מומחה בגריאטריה.

קבלת מטופלים בהתאמה לסיווג מחלקות סעודיות/לתשושי נפש: מלא, הרופא משתתף.

אמצעים לעדכון ידע בתחום הפנימית והגריאטריה: ספרות עדכנית, אינטרנט.

תכנון ויישום "הבטחת השגחה רפואית בכל היממה"  זמינות ותיעוד;כוננות/תורנות:  יישום תקין.

הסדר ייעוץ רפואי  לא גריאטרי:  קבוע.
יישום התחומים לשיפור מהבקרה הקודמת: מלא.

הסדר יועץ גריאטרי:  קיים.

תיעוד הייעוציים בתחום גריאטריה: מלא.

היערכות המוסד וקיום נוהל פנימי לשמירה על סביבה בטיחותית ומניעת נפילות ותאונות וישומו: מלאה.

קשר עם משפחות
דיון בקבלה/תקופתי, על מצבי סוף החיים, קיום הנחיות מקדימות:  מתקיימים.

רופא בית
הכרת המטופלים ובעיותיהם הרפואיות:  טובה.

הכרה ויישום נהלי רפואה ונהלי רוחב של האגף לגריאטריה:  מלא.

איכות הרשומה בקבלה הרפואית של המטופל
אנמנזה:  טובה.

בדיקה גופנית:  טובה ומלאה.

הערכה קוגניטיבית: מלאה בכלי מתוקף. 
הערכה תפקודית: מלאה בכלי מתוקף. 
התייחסות ספציפית לתסמונות גריאטריות:  מלאה.

תרופות בקבלתו,  תיאור תרשים :EKG רישום מלא. 
סיכום ותכנית טיפול : אבחנות, תרופות,  תזונה ופרה-רפואי:  מלא תוך התייחסות לאבחנות.

מעקב רפואי שוטף:

אבחון וטיפול בעיות דחופות.  יישום ותיעוד בהתאם להרשאת מתן טיפול חריף
:(IV)      לבעל הרשאה,  מלא ותקין .

אבחון וטיפול בבעיות משקל והזנה  כולל הזנה אנטראלית:  מלא ותקין.

יישום מעקב אחר בעיות כרוניות, לרבות מניעה וטיפול של פצעי לחץ: יישום מלא.

רישום אבחנות, כולל תסמונות גריאטריות ועדכונן מעת לעת : תקין.

הכללת המידע הנחוץ בעת הפנייה למוסד רפואי אחר:  מלאה.

הוראות רפואיות והוראות למתן תרופות:
הוראה רשומה כראוי וחתומה ע"י הרופא: באופן מלא.

הוראות מתן תרופות אנטי פסיכוטיות - רישום, דיון ונימוק:  תקין.

בדיקה תקופתית של רישום תרופות לטיפול הניתן בפועל והתייחסות ל"ריבוי תרופות " : תקינה.

בדיקות מעבדה:
עיתוי ותדירות ביצוע בדיקות  שגרה, לפי בעיות כרוניות, חדשות : תקין.

רישום, נימוק ומעקב רפואי של תוצאות בדיקות לא תקינות: מלא.

בדיקה תקופתית אחת ל - 3 חודשים
התייחסות לבעיות חדשות וממצאים חדשים רלבנטיים: מלאה.

התייחסות לשינוי במצב תפקודי וקוגניטיבי: מלאה.

תכנית טיפול, כולל התייחסות רב מקצועית: מלאה.

פעילות צוות רב מקצועי במחלקה
תדירות ישיבות הצוות לגבי כל חולה: טובה.

סיכום ישיבת הצוות ותכניות טיפול רב מקצועי, התייחסות לישיבה קודמת: מלא.

נימוק ודיון בצוות רב מקצועי על שימוש באמצעים מגבילים או אמצעים לייצוב ותמיכת המטופל כשגרת טיפול:  מעקב רפואי ודיון בישיבת צוות.

מנגנוני תקשורת בין אנשי הצוות:  מלא.

דו"ח אירוע חריג:
רישום בדו"ח אירוע חריג ע"י רופא והמעקב אחר תוצאותיו : תקין.

תיקי מטופלים שעזבו את המחלקה כולל פטירות: 
סיכום רפואי של האשפוז לרבות מכתב שחרור/הפניה:  מלא.

רפואה מונעת ורפואה פליאטיבית:
ביצוע מדיניות לחיסוני שפעת ופנוימוקוק למטופלים : מלא.

מוודא מתן חיסונים קבועים ותקופתיים לצוות המטפל  חדש וותיק  ונותן לצוות הסברים: מלא.
קיום תכניות מיוחדות במוסד ומעורבות הרופא: הערכות למתן טיפול פליאטיבי, התייחסות רופא למדד כאב והטיפול: קיימות עם מעורבות.

פעילות על פי הנחיות לטיפול בנשאי חיידקים עמידים ובמניעת זיהומים: קיימת.
תחומים הטעונים תיקון ושיפור:
עבודת המנהל הרפואי:
קיום והפעלת תוכנית הדרכה מוסדית בתחומי הגריאטריה וגרונטולוגיה. השתתפות בהדרכה מחוץ למוסד ובתוכו:  קיימת ומופעלת חלקית. לא קיימת תכנית הדרכה לצוות הרפואי.

היערכות מוסדית להתמודדות עם זיהומים: הרופא אינו מעורב. במוסד קיימת ועדה למניעת זיהומים , אך ייועץ זיהומולוגי לא משתתף.
הכרת החוזרים והנהלים של משרד הבריאות ושל אגף לגריאטריה: חלקית נמוכה. רופאת המחלקה מכירה חוזרים והנהלים של משרד הבריאות ואגף לגריאטריה באופן חלקי.

קשר עם משפחות
זמינות הרופא למשפחות תכנון ותיעוד השיחות בקבלה, אחת לתקופה ובמצבי משבר: חלקי. לא הוגדר זמן קבוע לשיחות עם משפחות.

רופא בית
הכשרת רופא בית: ללא הכשרה בתחום. בעת הבקרה הוצג שרופאת בית עברה השתלמות בגריאטריה בבית חולים גריאטרי שמואל הרופא , אך אין בידיה תעודת סיום של הקורס.

הערות לסיכום:

הטיפול הרפואי בבית החולים במחלקות סיעודיות ומחלקת תשושי נפש מתבצע ברמה טובה מאוד ומקצועית, תוך כדי התייחסות לתסמינים גריאטריים, ,הצוות הרפואי נערך לטיפול באוכלוסיית הקשישים . ניכר מאמץ ליישום התחומים לשיפור מהבקרה הקודמת. יש לבנות תכנית הדרכה מקצועית לצוות הרפואי.
המחלקה לגריאטריה סיעוד מורכב: 
חוזקים: 
1. קיימת מדיניות מוסדית לטיפול ומניעת זיהומים.
2. הרישום בתיק המטופל ממוחשב, הרופאים מכירים את התוכנה.
תחומים לשיפור:
1. על מנהלת המחלקה לפעול מול הנהלת בית החולים לזמינות שרותי מעבדה, רנטגן, באמצעות הסכם, כנדרש. כיום, הוצג מכתב מלפני חמש שנים, של מנהל אחד מבתי חולים הכלליים בארץ, המאשר את קיום ההסכם, ללא פרטים לגבי סוג השירותים הניתנים. 
2. מנהלת המחלקה, רופאה מומחית בגריאטריה נמצאת במחלקה רק בשעות אחרי הצהריים, לאחר הפסקת עבודתה במקום אחר. מצב זה אינו מאפשר ביקורים מסודרים עם צוות המחלקה, השתתפות סדירה בתהליכים מחלקתיים חשובים כמו ישיבות צוות רופאים לעדכון מקצועי, ישיבות צוות רב תחומי לדיון פרטני במקרים הדורשים את זה, השתתפות בתהליכים טיפוליים כמו איתור, החלטות לטיפול פליאטיבי.
3. להקפיד על תיעוד המלצותיהם של הרופאים היועצים ונכונות יישומן.
4. לפעול להכשרת רופאי המחלקה בתחום הגריאטריה, טיפול תומך.
5. לציין במעקב שוטף קיום שיחות עם בני המשפחה ו המטופלים.
6. להקפיד על בדיקת רופא בכיר ועל תיעוד הממצאים לאחר קבלת המטופל לאשפוז.
7. בסיכום הקבלה הרפואית ובקביעת תוכנית הטיפול להתייחס לבעיות המטופל, לא לחזור לממצאים שנכתבו בסיבת הקבלה, מחלות רקע.
8. במעקב רפואי שוטף להקפיד על רישום נימוקים מקצועיים במתן תרופה חדשה/שינוי טיפול, מינון.
המחלקה לגריאטריה שיקומית: 
חוזקים:
1. צוות רופאי המחלקה יציב, מהווה גורם מרכזי בניהול הטיפול הרב תחומי בחולים שיקומיים.
2. צוות הרב תחומי ( סיעודי, ריפוי בעיסוק, פיזיותרפיה ) של המחלקה מבצע מבחנים סטנדרטים מקובלים להערכת מצבם התפקודי, הקוגניטיבי, סיכון לנפילות. 
3. למחלקה יש יועץ רופא מומחה בשיקום המגיע למחלקה בתדירות קבועה ורושם את המלצותיו במעקב רפואי שותף.
תחומים לשיפור:
1. יש לקבוע תהליך מסודר של ביקורים, ישיבות צוות של רופאי המחלקה עם מנהל המחלקה וכמובן להקפיד על תיעוד המלצותיו במעקב השוטף.
2. להקפיד על התיעוד במעקב רפואי שוטף וכמובן במכתבי סיכום של תוכן השיחות או רק של המסקנות שהתקבלו בשיחות עם המטופלים ולקיים שיחת צוות רב מקצועי לקראת השחרור מהמחלקה.
3. להקפיד על תיעוד המסקנות למניעת אירועים חריגים. בחלק מהדוחות שנבדקו, הרופא התייחס למקרה עצמו, ללא המלצות המשך / הפקת לקחים.
4. לשלוח את רופאי הבית להשתלמות עדכנית בתחום גריאטריה/שיקום.
5. בקבלה, במהלך האשפוז, להרחיב את הדיונים לגבי הבעיה / המחלה בגללה החולה זקוק לשיקום.
6. לעדכן את רשימת האבחנות עם האבחנות שנוספו במהלך האשפוז, לדוגמה, פרפור פרוזדורים, כמו כן יש לבדוק את תקינת האבחנות כמו "אירוע מוחי חולף כרוני". 
7. על רופאי הבית להתייחס לתוכן היועצים של רופא מומחה בשיקום. נמצא מקרה ובו הרופא השיקומי כתב המלצות ואבחנות, ללא התייחסות של הרופא המטפל.
המחלקה להנשמה ממושכת: 
חוזקים:
1. מנהל המחלקה הוא מומחה בגריאטריה, כנדרש, בעל ניסיון בעבודה עם חולים מונשמים.
2. חלק מרופאי הבית בעלי ניסיון בטיפול בחולים עם בעיות נשימה, הזקוקים להנשמה ממושכת.
3. המחלקות מצוידות היטב, תנאים מבניים מקובלים לסטנדרטיים עכשוויים.
תחומים לשיפור:
1. להקפיד על הכשרת כל צוות הרופאים במחלקות לטיפול נמרץ, כנדרש, כמו כן לתוכנית עדכנית להכשרה בתחום הגריאטריה, טיפול פליאטיבי.
2. להקפיד על ניהול מסודר (ביקורים על פי תוכנית, ישיבות צוות הרופאים לעדכון יומי ולעליה ברמה המקצועית) במחלקה.
3. לעדכן את רופאי המחלקה לגבי החלטות שהתקבלו בוועדות השונות של בית החולים כמו:הוועדה לניהול סיכונים, מניעת אלימות. בשיחה במחלקה במהלך הבקרה, רופאי הבית לא היו מעודכנים.
4. להקפיד על  תיעוד ממצא של מסקנות / ההחלטות שהתקבלו בשיחות עם בני משפחותיהם של המטופלים. כיום, התיעוד נמצא ברשימת העו"ס בלבד.
5. בקבלה הרפואית להקפיד על רישום מצבם הקוגניטיבי והתפקודי של המטופל, להרחיב את ההתייחסות לתחלואה נלווית.
6. יש לעדכן את רשימת האבחנות במהלך האשפוז.
7. להקפיד על רישום מסודר של היועץ בתחום טיפול נמרץ. כיום, אין רישומים מסודרים, נמצאו כמה רישומים  בספה האנגלית, התוכן שלהם לא תרם להבנת המקרה /שיפור הטיפול על ידי רופאי המחלקה ויש לתקן את מצב זה בדחיפות.
8. לבנות תהליך מסודר למתן הוראות רופא להנשמה. כיום, הרופא רושם את הוראותיו במעקב הרפואי השוטף במחשב וזה מהווה בסיס לעבודה היום יומית. זה מובן לרשום במעקב שוטף את השינויים בטיפול, אבל, יש למצוא דרכים מקובלות להעברת ההוראות לצוות המבצע אותן, לצוות הסיעודי.
9. להתאים את תדירות הדיונים הפרטניים בישיבות הצוות הרב מקצועי על מצבם של החולים , למצבם הקליני ולא פחות מפעם בשלושה חודשים.
לסיכום:
הצוות הבכיר של המחלקה וחלק מרופאי הבית הם בעלי ניסיון רב בטיפול בחולים מונשמים. אבל, יש להקפיד על רישום ממצאים של כל תהליכי העבודה בתיק המטופל, עם דגש לבעיות גריאטריות, כמו כן התייחסות לתחזית המחלה בגללה החולה מונשם, פוטנציאל / צורך בביצוע ניסיונות גמילה, מחלות נלוות. הרושם שהתיעוד בתיק המטופל אינו משקף את כל המחשבה המקצועית שהושקעה בטיפול בחולים בפועל. על מנהל המחלקה להתייחס ולתעד יותר רישומים בתיק המטופל, כביטוי לעבודת צוות הרופאים בפועל.
1.  טיפול סיעודי  :

מח' סיעודיות :  88%  

     
      מח' לסיעוד מורכב תומך : 75%  
             מחלקה לגריאטריה שיקומית: 75%  

     מחלקה להנשמה ממושכת: 87%  
כללי    :
נושאים מבוקרים – התייחסות לנושאים וקריטריונים בכלי הבקרה:
 
1. כוח אדם.  

2. אומדן סעודי ורשום.

3. תכנית טפול בקבלה לאשפוז.

4. מעקב סעודי.  

5. תרופות.

6. הבטחת סביבה בטוחה.
7. תקשורת.
8. הזנה והאכלה.

9. הפרשות.
10. היגיינה אישית ולבוש.
11. שמירת שלמות העור.
12. תנועתיות ותנוחה.
13. קשר עם המשפחה.
14. עדכון מקצועי.
15. הדרכה והערכת צוות.
16. טיפול בכאב.
17. זכויות החולה.
התרשמות כללית:

הבקרה הייתה במתכונת של בקרת פתע והיא נערכה באופן מדגמי במספר מחלקות . האחות הראשית וותיקה במוסד עם ידע וניסיון בתחום הגריאטריה. יש סגנית לאחות הראשית  אך היא מבצעת השלמת משרה במחלקה לתשושי נפש  של אחות שכבר לא נמצאת בתפקיד מזה 3 חודשים. יש לדאוג לאייש משרה זו בפועל. נמצאו בעיות משמעותיות בשני תחומים מרכזיים, האחד בתחום הטיפול התרופתי הן מבחינת רישום והן מבחינת מתן התרופות בפועל . צריך לבצע הדרכה בנושא הטיפול התרופתי לצוות סיעודי ולבצע שינוי ברישום כדי לשפר תחום זה. התחום השני הוא עבודת המטפלים שלוקה בחסר בכול הפעילות של ביצוע הטיפול הבסיסי, יש לבצע הדרכות למטפלים גם בתחום זה. ישנן אחיות שמונו כאחראיות תחום בנושאים מרכזיים, צריך להרחיב את עבודתם המוסדית ולקדם ביצוע של תוכניות עבודה בתחום עליו הן ממונות מעבר לקיומם של הדרכות בלבד. מומלץ לשלוח את האח הממונה על ניהול סיכונים וקידום בטיחות הטיפול לקורס מתאים בתחום זה ויש צורך בעידוד הצוות לצאת להשתלמויות מקצועיות בתחום הטיפול הגריאטרי. לסיום , נמצאה שונות בין המחלקות השונות ויש לכך ביטוי גם בציונים , הערות ותחומים לשיפור יופיעו בהמשך הדוח הנוכחי.
כוח אדם:

אחיות: בכל המחלקות בהתאם לתקינה הנדרשת פרט למחלקה להנשמה ממושכת שבה קיים חסר בתקינת אחיות שאינו מותאם למספר המטופלים אשר שהו במחלקה ביום הבקרה ( המח' בתפוסת ייתר מעבר לרישיון ) . 
מטפלים:  על פי התקינה הנדרשת.
חזקים של המוסד:

1. מחשוב הרשומות במוסד – קיים רישום ממוחשב בתוכנת מחשוב אשר תורמת לשדרוג הרשומות בגיליונות החולים.
2. וועדות  מוסדיות: קיימות וועדות מוסדיות בתחום של מניעת אלימות, ניהול סיכונים ומניעת זיהומים , יש פרוטוקולים לפעילות הוועדות.
3. סקרי שביעות רצון למשפחות החולים: אחת לחודש מועברים סקרים לצורך בדיקת שביעות רצון מהטיפול בקרב מטופלים ובני משפחתם,
4. וועדת זיהומים: קיימת וועדת זיהומים , מונתה אחות כנאמנת נושא בתחום מניעת זיהומים הצוות מקבל הדרכות בנושא מניעת זיהומים, נעשה סיקור לחולים חדשים ונעשות תצפיות על היגיינת הידיים בכלי של 5 רגעים.
5. בקרות פנים מוסדיות: האחות הראשית מבצעת בקרות פנים על נושאים שונים תוך שימוש בכלים מובנים. 
6. אומדן כף רגל סוכרתית: הוכנס לשימוש והוטמע בקרב צוות סיעודי , מיושם על כל החולים הסובלים מסוכרת במוסד.
7. מדדי איכות לאומיים – המוסד מדווח על מדדי איכות לאומיים שנבחרו.
תחומים טעונים שיפור ותיקון ברמת המוסד:
1. יש לפעול ליישום חוזר מנהל רפואה 7/11 – התאמה והנגשה תרבותית ולשונית במערכת הבריאות.  יש לשפר תנאי נגישות עבור המטופלים ובני המשפחה. יש לדאוג להמצאות מידע רלוונטי, עדכני ובשפות שונות עבור המטופלים הקשישים, בכל מחלקות אשפוז. במחלקות שנבדקו, נמצא שילוט חלקי בכניסה למחלקות, לא נצפה שילוט פנימי המכוון את המטופלים ובני המשפחה לתחנת אחיות, שירותים, חדר רופא, חדרי אשפוז. לא נמצאו דפי הסבר בנוגע לזכויות קשישים.  לא הוצגו דפי הסבר למטופל.
2. יש לפעול לפיתוח נהלים פנימיים הנדרשים בחוזרי מנהל רפואה/סיעוד ונהלי אגף לגריאטריה. במועד הבקרה לא הוצגו הנהלים הפנימיים הנדרשים. לדוגמה נוהל "שמירה על אוטונומיית מטופל בעת הטיפול האישי", "מתן תרופות בנות סיכון", "טיפול תומך", "טיפול בפיום קנה" ועוד. 
3. מומלץ להוסיף תמונות ופרטים אישיים בחדרי האשפוז, להקציב לבוש אישי קבוע עבור המטופלים, וזאת במטרה ליצור אווירה ביתית וחמימה למאושפזים במחלקות המוסד.
4. חשוב להמשיך ולפעול ליישום מלא של חוזר מנהל הרפואה 41/2013 – "מתן תרופות בנות סיכון". יש לפעול לבניית נוהל פנימי רוחבי, פיתוח מנגנונים להבטחת מתן תרופות בנות סיכון, ביניהם סימון התכשירים במקומות אחסון התרופות (כולל מקרר, ארון טוקסיקה), הסדרת הנחיות לבקרה כפולה לפני מתן התכשירים למטופל. 
מח' לשיקום גריאטרי 
הבקרה נערכה בשיקום גריאטרי ב'1  , ביום הבקרה שהו בפועל 35 מטופלים בהתאם לרישיון, 16 מהם עם בעיות אורטופדיות , 9 עם בעיות נוירולוגיות ועוד 10 מהם התקבלו לצורך שיפור תפקוד לאחר ירידה תפקודית.  במחלקה 4 מטופלים עם פצעי לחץ בדרגות שונות ויש 4 מטופלים בבידוד מגע עם חיידקים עמידים . 
תחומים הטעונים שיפור במחלקה לשיקום גריאטרי הם:

1. ליקויים חמורים בתחום הטיפול התרופתי– בתחום זה נמצאו מספר בעיות ויש לפעול לאלתר לתיקון הליקויים שנמצאו כדלקמן:
1. אחות אחת חתמה על רשימת תרופות כללית אשר כללה מתן תוספי תזונה וזריקות אינסולין למרות שלא נתנה אותם בפועל. אח אחר שנתן את זריקות האינסולין חתם בטופס נפרד , כדי למנוע טעויות ברישום צריך לנהל רשומות נפרדות , לפי נוהל תרופות החתימה  על המתן תתבצע אך ורק על התרופות שניתנו בפועל.
2. יש לבצע שינויים במתן מינון אינסולין אך ורק על פי הוראות הרופא במחלקה. החלטה על כול שינוי תבוצע באישור ותיאום עם הרופא ותוך קבלת הוראה רפואית חדשה לשינוי שהוכנס בתוכנית הטיפול התרופתי.
3. חתימות על מתן סמים מסוכנים של שעת החלפת משמרת צהריים היו חתומות על שעה 14:30 כבר משעות הבוקר (10:00 בבוקר) .
4. רישום סמים מסוכנים למטופלים אשר שוחררו הביתה לא תקין , התרופות לא הושמדו ולדברי האחות נתנו לחולים בעת השחרור הביתה. יש להבהיר כי אין לתת נרקוטיקה בשחרור לקהילה.
5. הכנת התרופות של שעת הצהריים נעשתה משעות הבוקר , תרופות נמצאו בכוסיות , חלקן חצויות בתוך האשנבים ולא בסמיכות לחלוקה. אין להשאיר תרופות מחוץ לאריזה מספר שעות רצוף .
6. ברשימת התרופות שהיה עליה חתימות נרשם כי נתנו פתילות נגד עצירות מסוג CONTALAX לחולה שמקבלת נרקוטיקה וסובלת מעצירות קשה. החולה צלולה , בתשאול שנעשה לה היא אמרה שלא קיבלה את הטיפול התרופתי עליו היו חתימות ומרגישה צורך לקבלו.
2. אנמנזה סיעודית בקבלת מטופלים חדשים – צריך לדאוג להשלמת מידע חסר והתייחסות למרכיבים כמו תחביבים והרגלים קודמים לאשפוז נוכחי.
3. אומדן התנהגות – יש להכניס לשימוש אומדן התנהגות גם במחלקה לשיקום לגבי המטופלים הרלבנטיים , בתוכנת המחשוב הקיימת יש שימוש באומדן זה במח' לתשושי נפש  (לפי "שינויי התנהגות בדיירים").
4. רישום תוכנית השיקום – צריך לרשום ברשומה סיעודית את מטרות השיקום ויעדי השיקום ואופן התקדמות המטופלים בשיקום, ניתן לבצע רישום זה בתוכניות הטיפול הסיעודיות או יחד עם המלצות של אנשי מקצועות הבריאות האחרים.
5. הפניה לטיפולים והעברת מידע למטפלים – קיים לוח במרכז המחלקה עם הפניות לטיפולים , יש לנהל רישום של ניהול המטפלים המעורבים לגבי אופן לקיחה לטיפולים במכון פיזיותרפיה וריפוי בעיסוק . בנוסף , יש להעביר מידע למטפלים לגבי מטרות השיקום ולוודא שהם מבצעים את הפעילות שלהם במחלקה בהתאמה ליעדי השיקום .
6. תוכניות טיפול סיעודיות – נעשה רישום של זיהוי בעיות ראשוני במשך 48 שעות ראשונות לאשפוז . הרישום תקין . בהמשך יש לעדכן את תוכניות הטיפול הממוחשבות. צריך להקפיד על התייחסות מלאה למכלול הבעיות של המטופלים בתוכניות הממוחשבות. בתוכניות אלה צריך גם להתייחס  לכל היבטי השיקום תוך ציון השינויים החלים במצב המטופלים ואופן התקדמותם במהלך השיקום. 
7. שיחות עם משפחות החולים – יש לנהל שיחות עם משפחות ולתעד את תכני השיחות על בסיס קבוע.  יש לבצע גם תהליך של תיאום ציפיות מעת לעת עם משפחות החולים ולתעד ברשומות הסיעודיות. נעשות שיחות רבות בעל פה , אין תיעוד מסודר של השיחות בתדירות הנדרשת.
8. שחרור החולים מהמחלקה – ניתנים מכתבי שחרור למטופלים אשר משתחררים הביתה. צריך להתייחס ליעדי השחרור גם במהלך האשפוז . במיוחד לגבי חולים אשר מצבם הסיעודי השתנה ויש תוכנית לאשפזם במחלקה סיעודית ולא להחזירם הביתה לקהילה. 
9. ישיבות צוות רב מקצועי – יש ישיבות שוטפות שבמסגרת שלהן אמורים לדון על שחרור מהמחלקה. בפועל ההתייחסות לשחרור בדיונים השוטפים לוקה בחסר , צריך לייעד את הישיבות גם למטרה הזו ולא רק לדיון על מטרות השיקום הכלליות.
10. אירועים חריגים ונפילות מטופלים – קיים דיווח על מטופל שנמצא יושב על הרצפה בשעות הבוקר ביום הבקרה . מולא דוח אירוע חריג , יש לציין שעת הודעה למשפחה . עוד חולה ביום הבקרה נשלחה בשעות הבוקר לחדר מיון בגלל חשד לשבר בירך, אחות דיווחה יום קודם לבקרה בשעות הערב לרופא על הנפילה , רופא תורן לא בדק את החולה, אין ברישומים מעקב תקין אחר הבעיה שנצפתה עד לעת השליחה לבי"ח כללי.
11. שימוש באמצעי תקשורת עם מטופלים – צריך לציין דרכי תקשורת עם מטופלים הסובלים מאפזיה ומתקשים בדיבור , מומלץ בנושא זה גם לפנות לסיוע וייעוץ של קלינאית תקשורת במוסד.
12. שימור שליטה על סוגרים – צריך להקפיד על ביצוע אומדן שימור שליטה אצל מטופלים השולטים חלקית או כאלה שהיו עצמאים בשליטה על סוגרים טרם האשפוז הנוכחי, נמצא חוסר הלימה בנושא זה וחוסר התייחסות מספקת בפועל וברישומים לנושא כה חשוב במח' לשיקום.
13. תוכנית למניעת נפילות חוזרות – הן במחלקה והן האח הממונה על ניהול סיכונים צריך לדאוג לקביעת תוכנית למניעת נפילות חוזרות. נמצא חולה שנפל בתחילת השנה מס'  פעמים בתאריכים 5.1.18 :8.1.18 : 9.1.18 ולא בוצעה תוכנית למניעת נפילות , דיון  בישיבה רב מקצועית על החולה נערך בתאריך 20.2.18 רק לאחר שנפל פעם נוספת בתאריך 17.1.18 , יש להדגיש כי במקרים אלה יש לייחד דיונים מקצועיים לתופעה זו ולא להמתין לתאריך הישיבה הכללית.
14.  שמירה על בידוד מגע – במחלקה לשיקום ביום הבקרה 2 מטופלות עם חיידקים עמידים (KPC) . אצל אחת המטופלות יש רישום על כך בתוכנית טיפול אך אין שילוט בחדרה ולהיפך אצל החולה השנייה אין רישום בתוכנית הטיפול הסיעודית ויש שילוט של בידוד מגע בחדרה , יש לדאוג לאחידות והתנהלות על פי הנהלים , בחדרי החולים יש כפפות וחלוקים אך היו חסרים אוגרים יעודים לפינוי פסולת כנדרש על פי הנהלים.
תחומים לשיפור במחלקה לתשושי נפש :

במחלקה לתשושי נפש היו 2 מטופלות בכיסאות גלגלים כאשר אחת מהן מועמדת לעבור למח' הסיעודית במוסד. תחומים לשיפור כדלקמן:
1. תוכניות טיפול סיעודיות – בשנת 2017 אין עדכון בתדירות הנדרשת אך בשנת 2018 יש שיפור בתדירות המעקב עם זאת עדיין נמצאו מספר בעיות שהעדכון נעשה לעיתים רחוקות ועיקר הבעיה בעדכונים שיש רישום שבלוני , חזרה על משפטים קודמים וחסרה התייחסות פרטנית אשר משקפת באופן מלא את השינויים החלים במצבם של המטופלים.
2. עישון של מטופלים במרפסת בהשגחה – נצפה מטופל מעשן לבד במרפסת בצהריים ללא השגחת צוות מטפל, אוחז בידו פיסת זכוכית ומניח אותה על הסיגריה שעישן , צריך להקפיד ולהשגיח על המטופלים בזמן העישון.
3. עידוד לאכילה – בשעת חלוקת המזון בשעת הצהריים על השולחן נמצאו צלחות עם אוכל שהתקרר ומספר חולים לא ליד הצלחות המוגשות או נמצאים שם אך אינם מקבלים סיוע באכילה. אחד החולים היה במיטתו כאשר הצלחת שלו עמדה על השולחן. צריך לבצע את חלוקת האוכל בצורה מושכלת ותוך דאגה לשידול מטופלים תשושי נפש לאכול את המזון המוגש להם.
4. תרופות – במחלקה תרופה מסוג ELIQYIS .  לא ברור באיזה אופן ניתנה למטופל בפועל. משפחה הביאה את הכדורים לפי מינון של 5 מיליגרם כאשר הרופאה נתנה הוראה למתן של 2.5  כאשר אין לחצות את הכדור. בנוסף , יש להקפיד ברישום הבקרה המשותפת של אחות ורופא על התרופות , במחלקה לתשושי נפש נמצאו חתימות על הבקרה המשותפת מאז חודש ינואר 2018 ומאז לא היו עוד רישומים במחלקה.
5. שיחות עם משפחות המטופלים – יש לנהל ולתעד בתדירות הנדרשת.
6. מעקב אחר יציאות המטופלים  - נעשה על ידי מטפלים ואחות מכניסה את הרישום למחשב, צריך לדאוג להלימה בין 2 הרשימות.
7. מתן נוזלים SC – יש במחלקה מטופלת שמקבלת באופן קבוע נוזלים בדרך תת עורית , צריך במחלקה נוהל פנים מוסדי למתן נוזלים SC .
תחומים לשיפור במחלקה הסיעודית :

בקרה בוצעה במחלקה סיעודית ג'1 בה שהו ביום הבקרה 34 מטופלים כאשר שניים נוספים הופנו לאשפוז בבית חולים כללי.
1. תוכניות טיפול סיעודיות –  ברישום תוכניות הטיפול יש להקפיד גם על התייחסות לנושא הטיפול התזונתי, נמצא חולה עם משקל מאוד ירוד ומקבל תוספי תזונה ללא רישום בתוכנית טיפול , יש להתייחס בתוכנית טיפול למכלול הבעיות של המטופלים.
2. שינויי סטאטוס תפקודי –חולה שהייתה סיעודית עברה לסיעוד מורכב , נעשתה לה קבלה במחלקה סיעודית עם רישום נתונים של מח' לסיעוד מורכב . לדברי הצוות הבעיה נגרמת כיוון שחלק מהנתונים הדמוגרפיים נרשמים על ידי המזכירה כולל תנועת החולים, השלמות נעשות על ידי אחים ואחיות במחלקה. חשוב שהבקרה על הרישום הסופי תעשה על ידי אחיות.
3. רישום מסקנות לאחר אירועים חריגים – נמצאה במחלקה חולה עם סימני חבלה תחת עין שמאל (שטף דם כחול) , מתוך בדיקת הרשומות אותר כאשר הייתה במח' לתשושי נפש בתאריך 8.6.18 , במסקנות נרשם כי יערך בירור עם הצוות , אין מידע על תוצאות הבירור והוחלט לא להעביר לדיון בוועדת אלימות טרם ביצוע התחקיר , יש להבהיר כי כאשר יש המטומה מסיבה לא ידועה יש לבצע תחקיר פנים מוסדי ולהעביר מידע זה לעובדת סוציאלית , רק לאחר דיון רב מקצועי יקבע עם יש או אין חשד להתעמרות.
המחלקה להנשמה ממושכת:
המחלקה להנשמה ממושכת התחילה את פעילותה לפני כשנתיים. במהלך התקופה טופלו בה כ-90 מטופלים. שמונה מטופלים נגמלו מההנשמה באופן מלא והועברו למחלקה לסיעוד מורכב-תומך, 19 מטופלים שוחררו לביתם. הטיפול הסיעודי במחלקה להנשמה ממושכת מאורגן היטב. העשייה בה מתנהלת באופן מקצועי, מובנה ושיטתי. דווח על שביעות רצון גבוהה של בני המשפחה מהטיפול במחלקה. 
תמהיל המטופלים: במחלקה אושפזו ביום הבקרה 31 מטופלים (22 ברישוי). 28 מטופלים מונשמים באופן מלא. שלושה מטופלים נמצאים בתהליכי גמילה ממנשם (ניתוקים של 8 – 12 שעות בשעות היום). 9 מטופלים עם 17 פצעים בדרגות II- IV, 17 מטופלים נשאים חיידקים עמידים.
חוזקים במחלקה להנשמה ממושכת:
1.  הצוות הסיעודי במחלקה פועל במקצועיות, מגלה מסירות ואמפטיה למטופלים המאושפזים במחלקה.
2. עבודת אחיות ומטפלים במחלקה להנשמה ממושכת מתנהלת בשיטת הפקדה.
3. כל האחיות במחלקה להנשמה ממושכת הן אחיות מוסמכות.
4. האחיות במחלקה להנשמה ממושכת עברו הכשרה פנים - מוסדית להחזרת קנולה לטרכיאה, כפעולה מצילת חיים למטופל עם פיום קנה (יישום מלא של חוזר מנהל הסיעוד מס' 86/2010).
5. נעשית רחצה יומיומית של כל המטופלים.
6. נעשית הורדה יומיומית מהמיטה של כל המטופלים שאין לגביהם הנחיה רפואית להישארות במיטה . 
7. קיימת מודעות הצוות לחשיבות גמילת המטופלים מקטטר שתן וזונדה להאכלה.
8. נעשה שימוש בקיבועי קנולה רכים למניעת פצעי שרוך.
9. שיפור חווית המטופל – 
· בסמוך לקליטת המטופל חדש למחלקה נערכת שיחת היכרות, בירור ותאום ציפיות עם המטופלים/בני המשפחה בנוגע לאשפוז במחלקה, שחרור פוטנציאלי והחלטות לניהול הטיפול בסוף החיים.  
· בשיתוף עם נציגי הצוות הרב-מקצועי נערכים ימי משפחה, המיועדים למתן מידע ותמיכה בבני המשפחה של המטופלים המאושפזים במחלקה.
· בסמוך לקבלת המטופל החדש מתקיימות שיחות עם המשפחה נושא בירור ציפיות והעדפות טיפוליות בניהול הטיפול בהשתתפות רופא מנהל המחלקה, אחות אחראית ועובדת הסוציאלית. מומלץ על ביצוע בירור ציפיות חוזר בשלבים שונים של האשפוז.
10. תמיכה בצוות המטפל ומניעת שחיקה – 
· מתקיימים ימי גיבוש של הצוות הסיעודי והרב-מקצועי במחלקה.
· מתקיימות שיחות אישיות של האחות האחראית במחלקה עם חברי הצוות הסיעודי.
תחומים לשיפור במחלקה להנשמה ממושכת:

טיפול פליאטיבי – 
· מומלץ על הטמעת גישה פליאטיבית לטיפול במטופלים הסובלים ממחלות חשוכות מרפא ו/או מטופלים סופניים. מומלץ לפעול להגדרת מטופלים כמטופלים הנוטים למות, לבירור הציפיות והעדפות של המטופלים ושל בני משפחותיהם בנוגע לתהליך הטיפולי, קביעת תכנית טיפול בדגש על איזון סימפטומים ומניעת סבל, ליווי ותמיכה של המטופלים ובני משפחותיהם, הדרכה ויעוץ לצוותים. 
· יש לדון על תכנית הטיפול פליאטיבית בישיבות צוות רב-מקצועי ולתעדה (חוזר המנהל הכללי 7/08). 
שיפור חווית המטופל – 
· מומלץ לפעול לשיתוף והעצמת המטופל, הבטחת מעורבותו בתהליך הטיפול בו ובצמתי קבלת החלטות, בשקיפות ובהלימה לרצונו, תרבותו וצרכיו (חוזר המנהל הכללי 6/2013). מומלץ לשתף את המטופלים הצלולים ו/או מי מטעמם בדיונים בצוות רב –מקצועי, בנייה ויישום תכנית טיפול, קבלת החלטות בנוגע לטיפול בסוף חיים.  
הערכת איכות הטיפול - מומלץ לגבש מדדים פנימיים להערכת איכות הטיפול בתחום הנשמה ממושכת.
לדוגמה, שיעורי גמילה מהנשמה/פיום קנה, שיעור גמילה מהזנה אנטראלית, שיעור המטופלים המפתחים
דלקת ריאות על רקע תשניק (Aspiration Pneumonia), שיעור המטופלים המפתחיםVAP , שיעור גמילה
מקטטר שתן/מוצרי ספיגה, שביעות רצונם של בני המשפחה מהטיפול וכד'. איסוף וניהול המידע עשויים
לסייע בקביעת מדיניות ופיתוח תכניות שיפור מוסדית/מחלקתית. 
הדרכה – 
· יש לפעול למתן מידע מלא, עדכני, מובן ונגיש, בכל שלבי הטיפול, באופן יזום ובהתאם לרצון המטופל או מי מטעמו (חוזר המנהל הכללי 6/2013).
· יש לפעול ליישום של חוזר מנהל הסיעוד 93/2012 בנושא "הדרכה לנטילת תרופות בעת שחרור מאשפוז". כעת במחלקה להנשמה ממושכת לא נבנו ולא מיושמים התהליכים הנדרשים בנוהל הארצי. 
· מומלץ לפעול להבניית התהליך למתן מידע והדרכת המטופל ו/או מי מטעמו. מומלץ להתייחס למרכיבים של בדיקה וזיהוי צרכי הדרכה, גיבוש תכני חובה למתן מידע בשלבים שונים של האשפוז, לפעול לבדיקת יעילות ההדרכה. 
שחרור  המטופלים לקהילה – 
· יש לפעול ליישום חוזר מנהל הסיעוד 103/14 להבטחת רצף הטיפול הסיעודי בעת שחרור ממוסד רפואי. 
· יש לפתח תכנית מובנית ומתועדת לשחרור המטופלים שהם ו/או בני משפחותיהם הביעו נכונות להשתחרר לביתם. 
הטיפול האישי – 
· יש להקפיד על גזירת ציפורני מטופלים, כחלק מטיפוח גוף ושמירה על היגיינה בסיסית. לדוגמה, במהלך הבקרה נצפו ציפורניים ארוכות, עם סימני פטרת, לא מטופלות באופן הולם בידיים ורגליהם של מטופלים.  אי-גזירת ציפורניים והיגיינה לקויה עלולות לגרום לחוסר נוחות, דלקת ופגיעה בשלמות העור אצל המטופלים.
· יש להקפיד על גילוח סדיר.
· יש לשפר את איכות הביצוע של טיפולי פה. מבדיקה מדגמית שנערכה במועד הבקרה עלה, כי הטיפולים בוצעו באיכות ירודה. 
· יש להקפיד על ביצוע בפועל של הוראות רפואיות בנוגע לטיפולי פה. 
ריענון החייאה - יש להבטיח תרגול וריענון ידע ומיומנות הצוות הסיעודי בנוגע לטיפול במצבי חירום רפואי והפעלת מכשירים חיוניים לביצוע החייאה.  
ניהול רשומת המטופל - יש להקפיד על ניהול תקין של הרשומה הסיעודית. לדוגמה, יש לאשר ביצוע של כל פעולת הסיעוד המבוצעת עבור המטופל, תוך ציון שעה ושם המבצע. במספר דפי המעקב על מטות המטופלים לא נצפה תיעוד הפעילויות שבוצעו, כגון, ביצוע שינוי תנוחה,  טיפולי פה, מתן הזנה אנטראלית, הורדה מהמיטה, מעקב אחרי מצב הגפיים אצל המטופל עם הגבלה מכאנית.
הכשרת אחיות - מומלץ לפעול להכשרת האחיות בקורסים על בסיסיים הרלוונטיים לתחומי הטיפול במחלקה, לרבות בגריאטריה, טיפול נמרץ וטיפול תומך.
בטיחות המטופל – יש להקפיד על ההשגחה הרצופה של אחות בעת הטיפול במטופלים מונשמים. במועד הבקרה נצפה טיפול אישי המבוצע למטופל על ידי מטפלים בלבד, ללא נוכחות והשגחה הצמודה של האח המופקד על הטיפול.
הזנה אנטראלית - יש לשפר את מודעות הצוות לכללי מתן ההזנה אנטראלית – 
· נצפה סט מנותק מהחולה של הזנה אנטראלית עם השרוול המלא בפורמולה, מוכן מראש לפני ההזלפה למטופל. הפורמולה נשמרה בטמפרטורת החדר, ללא השימוש באמצעי הקירור הנדרשים.
· נצפו פתחים ופיות של הזנה אנטראלית פתוחים לא מכוסים על ידי מכסים.
טיפול בכאב – יש להבטיח ביצוע של אומדן כאב באופן מקצועי ובהלימה למצב המטופל בפועל. לדוגמה, באומדן כאב שבוצע בסמוך לאירוע החריג אצל המטופל הסובל משטף דם במצח ואף, שפשוף באף כתוצאה מנפילה צוין, כי  "אין כאב". 
תרופות – 
יש להקפיד על בדיקת התוקף והתקינות של בלוני חמצן הנמצאים בשימוש המטופלים.
הבטחת רצף הטיפול והמידע – יש להקפיד על ניהול הדיונים בצוות רב-מקצועי בהשתתפות קבועה של אחות. 
ריענון נהלים – 
יש להקפיד על עדכון וריענון שוטף של הנהלים המוסדיים/המחלקתיים. נמצא, כי ריענון הנהלים בשנת 2018 בוצע על ידי 17 אחיות בלבד מתוך כ-30 אחיות במחלקה.
המחלקה לסיעוד מורכב - תומך
תמהיל המחלקה: 
תמהיל המחלקה: ביום הבקרה אושפזו במחלקה 38 מטופלים (36 ברישוי). מתוכם 21 מטופלים עם 54 פצעים (46 פצעים דרגה III-IV סה"כ). מטופל אחד עם חמצן קבוע עם עומס טיפולי רב, מטופל אחד עם BI-PAP, מטופל אחד מטופל בטיפול כימותרפי פעיל, מטופל אחד מקבל מנת דם פעם בחודש בקביעות, 4 מטופלים – מטופלים בהמודיאליזה. 6 מטופלים מוגדרים במצב סופני.  8 מטופלים ניזונים הזנה אנטראלית, 3 מטופלים נשאים של חיידקים עמידים (CREׂׂ). 
חוזקים בעבודת המחלקה – 
1. העברת משמרת במחלקה מתבצעת ע"פ כלי מובנה. נכתב דו"ח סיכום משמרת.
2. כל המטופלים יורדים מהמיטה לישיבה.
3. מתבצעת הורדה מהמיטה לישיבה של כל המטופלים במחלקה.
4. נעשית רחצה יומיומית במקלחת של כל המטופלים.
5. נעשה ארגון מחדש של ארון התרופות.
6. נצפה בשימוש מושכל בהגבלה פיזית של מטופלים.
7. אחריות משמרת מתבצעת על ידי אחיות מוסמכות בלבד.
תחומים לשיפור במחלקה לסיעוד מורכב תומך :
שיפור חווית המטופל :
· באנמנזה סיעודית יש להתייחס להרגלים של המטופל טרם האשפוז. כמו לדוגמה, רקע תרבותי, העדפות טיפוליות, בקשות של המטופלים ובני משפחתם וציפיותיהם מהאשפוז, כולל בנוגע לשחרור פוטנציאלי מהמחלקה. יש לבצע בירור ותאום ציפיות יזום עם המטופלים ו/או מי מטעמם בשלבים שונים של האשפוז. יש לקיים שיחת תאום ציפיות ראשונית בסמוך לקבלה לאשפוז.

· יש לעודד השתתפות פעילה של מטופלים צלולים בקבלת החלטות טיפוליות של הצוות הסיעודי והרב-מקצועי, בניית תכניות התערבות ויישומן.
· מומלץ להתייחס למתן המענה לבקשות מיוחדות של המטופלים בתכנית הטיפול הסיעודית והרב-מקצועית. 
הכשרת הצוות הסיעודי –מומלץ לפעול להכשרת אחיות במחלקה לסיעוד מורכב-תומך בתחומים הרלוונטיים לטיפול במחלקה. נכון למועד הבקרה, בצוות האחיות במחלקה לא מועסקות האחיות , בוגרות הכשרה על בסיסית בתחומי גריאטריה ו/או טיפול תומך.
ריענון נהלים – 
יש להקפיד על עדכון וריענון שוטף של הנהלים המוסדיים/המחלקתיים. נמצא, כי ריענון הנהלים בשנת 2018 בוצע על ידי 10 אחיות בלבד מתוך 18 אחיות במחלקה.
הזנת המטופל – 
· יש לפעול לביצוע בפועל של הנחיות מקצועיות להזנה אנטראלית של המטופלים. לדוגמה, במהלך הבקרה נצפו פתחים ופיות של הזנה אנטראלית לא מכוסים על ידי מכסים. נצפו מספר סטים של הזנה אנטראלית מנותקים  מהמטופלים כאשר הם לא שטופים, עם שאריות מזון רפואי ותרופות.
· נצפתה האכלה בעמידה של המטופלים הזקוקים להאכלה.
· לא נצפה תפריט שבועי מעודכן בכל המחלקות שנבדקו.
טיפול בכאב – 
· יש להבטיח ביצוע אומדן כאב מקיף לכל המטופלים הסובלים מכאב או נמצאים בקבוצת סיכון לכאב. לדוגמה, לא נצפה אומדן כאב עדכני למטופל עם 9 (!) פצעי לחץ בדרגות חומרה שונות.
· יש להתאים את כלי הערכה לאומדן הכאב למצב התקשורתי של מטופל. נצפו מספר מטופלים לא מתקשרים עם שימוש בסולם VAS  להערכת דרגת הכאב.
· יש להבטיח ביצוע אומדן כאב באופן אמין, מקצועי ומשקף את מצבו בפועל של המטופל. לדוגמה, נצפה דיווח סיעוד המתאר את בכי המטופל כתוצאה מכאב. באומדן הכאב למטופל צוינה דרגה "2" של כאב.
· חוסר אמינות הדיווח - נצפה פירוט מקיף של אומדן כאב למטופל בתאריך ומשמרת בהם המטופל היה מאושפז בבית חולים כללי.
מעקב סיעודי -
· יש להבטיח דיווח  סיעודי אמין ומשקף בפועל בנוגע למצב המטופל. יש לוודא הלימה בין תיאור מצב המטופל ברשומה לבין מצבו בפועל. נצפה מעקב סיעודי דל, לא ממצא, ברוב המקרים אינו משקף את מצב המטופל בפועל ומהווה העתקה מלאה ((copy/paste מהדיווחים הקודמים, אשר אינם משקפים עוד את הטיפול במטופל. 
· יש להקפיד על רצף המעקב בכל משמרת אחרי המטופלים הסובלים מבעיות חריפות. לדוגמה, לא נצפה המעקב אחרי המטופלים שסבלו מכאב, חום, אחרי אירוע חריג.
טיפול בפצעים - יש להקפיד לעקוב ולתעד את מצבם של כל הפצעים, מכל הסוגים אצל המטופלים, כולל פצעים ניתוחיים, קרעי עור ושפשופים. 
הבטחת סביבה:
· יש להקפיד על ריענון ההתמצאות, ידע ומיומנות הצוות הסיעודי בתכולה והפעלת הציוד החיוני לביצוע החייאה. 
· בדוחות אירוע חריג – יש להקפיד על תיעוד סימנים חיוניים ודרגת הכאב.
· יש להקפיד על מדידת סימנים חיוניים למטופל בכל משמרת, במשך שלושה ימים מהאירוע.
· נצפו ארוניות של מטופלים – ישנות עם ציפויים בעלי שוליים חדים, המסכנים את עור המטופלים בפציעה.
· רוב המטופלים במחלקה לא נעלו נעליים. אי-נעילת נעליים פוגעת בכבוד  המטופלים ועלולה לסכנם בפציעה.
הטיפול האישי במטופל – יש לפעול באופן מידי להדרכה מובנית ושיטתית של צוות המטפלים/כוחות עזר במחלקה. במספר רב של תצפיות שנערכו במועד הבקרה עלו ליקויים רבים בתפקוד המטפלים/כוחות עזר. לדוגמה – 
· נצפו ציפורניים לא גזורות בידיים ורגליים של המטופלים.
· נצפה עור לא נקי, עם ריבוי לכלוך בין האצבעות בכפות הרגליים.
· נצפו שולחניות לא נקיות עם שאריות מזון יבש.
· לא נעשה צחצוח שיניים לכל המטופלים שנבדקו במהלך הבקרה.
· נצפו קופסאות לאחסון של שיניים תותבות - לא נקיות.
· חלק גדול מחברי הצוות המטפל לא הקפידו על שימוש באמצעים שגרתיים לשמירת היגיינה במוסדות בריאות, כגון רחיצה/חיטוי ידיים לאחר הטיפול במטופלים. 
בריאות הפה – יש לבצע טיפול פה למטופלים הניזונים בהזנה אנטראלית פעמיים ביום לפחות. מדיווח הצוות ומהתיעוד ברשומות המטופל, עלה, כי טיפולי פה נעשים למטופלים פעם ביום. נצפתה איכות ירודה של טיפולי פה למטופלים.
תכנית הטיפול למטופלים במצב סופני – 
· מומלץ לבנות תכנית טיפול בדגש על השגת היעדים בתחום טיפול תומך. לדוגמה, בירור העדפות טיפוליות בנוגע לטיפול בסוף החיים, מניעת סבל, שיפור איכות החיים, ליווי המטופל/בני המשפחה. 
· יש לעדכן את תכנית הטיפול בהתאם להתקדמות המטופל ו/או שינויים במצב המטופל. נצפו תכניות טיפול דלות, ללא התייחסות לשינויים במצב המטופל או הטיפול בו. לדוגמה, נצפתה רשומת המטופלת המוגדרת כסובלת ממחלה חשוכת מרפא במצב סופני - ללא התייחסות לבירור העדפות טיפוליות ותאום ציפיות בנוגע להחלטות בסוף החיים. למרות קיום ההנחיה הפנימית במחלקה לקיום דיונים שבועיים בנוגע לכל מטופל במצב סופני, הדיון האחרון בצוות רב-מקצועי נערך לפני כחודשיים (ב-11.04.18). לא נצפה דיון מקצועי בנוגע למטופל עם החלטה חדשה לביצוע סדרת הקרנות לטיפול במחלה אונקולוגית מפושטת.
הפרשות – יש להבטיח מעקב יציאות יומיומי רציף של המטופלים. לא נצפה מעקב סדיר אחרי היציאות אצל מספר המטופלים. לא הוצגה התערבות סיעודית במקרים בהם נצפה העדר יציאה במשך 4-5 ימים. לא נצפתה תכנית טיפול הכוללת אמצעים לא תרופתיים למניעת עצירות.
הדרכה - יש לפעול להבניית התהליך למתן מידע והדרכת המטופל ו/או מי מטעמו. מומלץ להתייחס למרכיבים של בדיקה וזיהוי צרכי הדרכה, גיבוש תכני חובה למתן מידע בשלבים שונים של האשפוז, לפעול לבדיקת יעילות ההדרכה. 
מניעת זיהומים – ביום הבקרה נצפו חרקים בחדרי המטופלים, בחדר תרופות ותחנת אחיות.
2.  תזונה:   
מח' סיעודית ותשושי נפש :    82%
מח' לסיעוד מורכב תומך :  89%
מח' לגריאטריה שיקומית:  91%
מח' להנשמה ממושכת :  98%
הנושאים הנבדקים הם:

1. תפריט: רישום, גיוון, כמויות חומרי גלם, מזונות מיוחדים.
2. ציוד: קיום ותקינות הציוד במטבח, מטבחונים ובמחלקות והשימוש בו.
3. כוח אדם.
4. רשומות במחלקות, ישיבות צוות.
5. טיפול תזונתי: רישום תוכנית תזונתית, המלצות ויישום בשטח.
כח אדם- כללי:
מחלקות סיעודיות ) ומחלקת תשושי נפש  דיאטן העובד סה"כ 24 ש"ש.
מחלקת סיעוד מורכב - דיאטן העובד 24 ש"ש.
מחלקות שיקום גריאטרי)- 2 דיאטנים העובדים סה"כ  40  ש"ש.
מחלקת הנשמה ממושכת - דיאטנית עובדת 15 ש"ש.
שעות  ייעודיות לניהול- 12 ש"ש.
שירות התזונה

חוזקים:

1. שירות התזונה מכשיר דיאטנים במסגרת סטאג' מקצועי. השנה הוכשרו שלושה מחזורי סטאג'. ישר כח.

2. שירות התזונה מקדיש רבות בתהליכי הכשרת צוות מטבח מבשל שהתחלף כולו במהלך השנה האחרונה. 

3. הוכנסו הדרכות קבוצתיות באופן שיגרתי למחלקות השיקומיות. ישר כח.

4. מבוצעים תהליכי הבטחת איכות המזון במטבח המבשל וגם מול המחלקות. 
5. הרשת העמידה לרשות הדיאטנית הראשית, 12 ש"ש ייעודיות לניהול השירות. ישר כח. 
6. שירות התזונה מתמודד באופן ראוי לציון עם קליטה של שלושה דיאטנים צעירים וחדשים. תוך השקעה רבה בהדרכתם ובליווי.  2 דיאטנים השתתפו השנה בקורס תזונה ייעודי בגריאטריה של האגף לתזונה משה"ב.
7. רוב הדיאטנים בשירות, השתתפו השנה בכנס השנתי של משרה"ב לדיאטניות גריאטריה.
8. מערך ההזנה- איכות מזון גבוהה, בישול ביתי ואיכותי. שיפרו את גודלי המנות למטופלים. 
9. פעילות שירות התזונה גם ברמה הרישתית (רשת גולדן קאר). 
10. השירות פועל לפי תוכנית עבודה שנתית.
11. השירות שותף בתוכנית חת"ש שנתית.
מערך המזון

תחומים לתיקון ולשיפור:

איכות ובטיחות המזון

· תפריט שבועי: לא מתועד המזון המיועד למרקם דייסתי. כך שהמזון נטחן לפי שיקול דעת של עובדי המטבח. ביום הבקרה טחנו בארוחת צהריים את המנה במרקם רך ולא במרקם הרגיל. 

· ההרכב התזונתי של המזון במרקם דייסתי, לא מאוזן מבחינה תזונתית (30% מהקלוריות מפחמימות, ו 51% משומן)

·  מזון: לא נשמרים פירות ומנות מורכבות (ארוחת ערב) במרקם דייסתי.
· נמצאה חוסר התאמה בסוגי הירקות המוגשים בארוחת צהריים (בחלק מהימים).
· גיוון המזון: מזון במרקם דייסתי אינו מגוון כנדרש, מאחר שההחלטה על סוגי המנות לטחינה מבוצעת ע"י עובדי מטבח שאינם מוסמכים לכך ולא פועלים לפי הקריטריונים הנדרשים. 
· גיוון פירות במרקם דייסתי: לרוב פרי משומר ולא על פי הדרישה לגיוון. 
מחלקות סיעודיות ותשושי נפש: 

כח אדם:  דיאטן עובד ב 2 מחלקות סיעודיות ובמחלקת תשושי נפש, סה"כ 24 ש"ש. חשוב שישתלם בתחומים הרלוונטיים. 

תצפית ארוחת צהריים (סיעודית א'):

· נמצאה חוסר התאמה בין טופס רישום מקבלי דיאטות מחלקתי לבין חלוקת המזון הפועל. לדוגמא מטופלת במחלקה סיעודית, רשום שמקבלת מרקם מזון רך, אך בפועל קיבלה בארוחת צהריים מנת פחמימה וירק במרקם דייסתי. נמצאו מטופלים רבים שמואכלים במרקם דייסתי למרות שיכלו לאכול מרקם רך, נראה שמשיקולי נוחות של המטפלים, דבר חמור מאוד ולא מתקבל בשום אופן ונדרש תיקון מידי!!! 

היבטים בהגשת מזון: 

· במחלקה סיעודית א', היו על השולחנות מפות אדומות עם נקודות, בעלות מראה רעשני. רצוי להתייעץ עם מרפאה בעיסוק לגבי הגוונים והדוגמאות המתאימים. 

· מניחים על השולחן מזלגות, אך לא מנגישים למטופלים. כך שהמטופלים לעיתים לא מודעים לקיומם.
יש לבצע הדרכה למטפלים ע"י הדיאטנית, מרפאה בעיסוק והסיעוד. 
· ביום הבקרה מטופל  במחלקת סיעודית א, היה ישנוני בארוחת צהריים עקב הגבלה כימית ולכן אכל רק מרק. לא נמצא בישיבת צוות דיון בנושא. 
סיכום: יש להבהיר לעובדת מטבח החלוקה במחלקת סיעודית א', כי עליה לפעול על פי הנחיות דיאטן המחלקה, והוא הסמכות המקצועית בתחום ההזנה. בפועל נראה שאינה מוכנה לקבל את סמכותו ופועלת בניגוד לנהלים ולדרישות, מה שפוגע באיכות הטיפול. חשוב שההנהלה תבהיר לה את מקומה ותפקידה. 
כמו כן המטפלים פועלים על פי שיקולי נוחות ובניגוד להנחיות הצוות המקצועי במחלקה. 
תצפית ארוחת צהריים- מחלקת תשושי נפש.
· אין סכו"ם על השולחנות רק כף, יש להתייעץ עם מרפאה בעיסוק להתאמת הסכו"ם המתאים לכל אחד מהמטופלים. 

· מפות בעיצוב של משבצות אדום לב, נראה רעשני מידי למחלקה זו. 

· הגשה לא אסתטי של המזון: הגישו קוסקוס טחון בצלחת שטוחה, שנמרח על כל הצלחת ובתוך זה שמו את קציצת הדג וירקות במרקם רגיל. נראה דוחה ולא ברור מדוע מגישים בצורה כזו מזון לבני אדם המאושפזים במחלקה. 

ישיבות צוות רב מקצועיות:

· התכנים המועלים בישיבה בתחום התזונה דלים ואין התייחסות לתחומים המשמעותיים לאיכות הטיפול שאינם עולים כלל בדיונים. 

רשומות מחלקתיות

· יש לבנות פרוטוקול למתן מענה לבקשות מיוחדות של מטופלים למזון, כיום כמעט שאין התייחסות לרצונות והעדפות המטופלים בנושא המזון. 

· במחלקה סיעודית, מטופלת שמבקשת פירה מידי יום, פרט לכך כמעט שלא אוכלת, עד כה למרות דרישת הדיאטן, לא נמצאה הדרך למתן פירה תפוח-אדמה. נראה לא סביר, במיוחד מאחר שהבקשה היא למזון שאין סיבה שלא יצליחו לספק.
ציוד:
· מאזני משקל כוילו לאחרונה בשנת 2016. יש לכייל מידי שנה. 

מחלקה לסיעוד מורכב תומך:

כח אדם: הדיאטן עובד במחלקת סיעוד מורכב תומך  סה"כ 24 ש"ש.

בוגר קורס תזונה בגריאטריה ובדיקה פיזיקלית הערכת בריאות הפה ממוקדת תזונה. 

כללי: קיים עומס טיפולי רב במחלקה.

חוזקים:

1. תנאי עבודה: ייעודי חדר עבודה בתוך המחלקה לדיאטן (כולל עמדת מחשב). תנאים אלו מאפשרים ייעול העבודה והגדלת הנוכחות והמעורבות במחלקה. יישר כוח!
2. רישום מעודכן של ריכוז הזנות אנטראליות במחלקה.

3. ביצוע הערכות תזונתיות מלאות ומקיפות לכל המטופלים.

4. הוצב לוח תזונה בו תלוי תפריט המחלקה (בגודל 3 A ) והנחיות שונות של הדיאטן.
תחומים לשיפור ותיקון:

רשומות מחלקתיות

· תהליכי הבטחת איכות: יש להרחיב ולהעמיק את תהליכי הבטחת האיכות במחלקה במטרה לבדוק יישום ההנחיות. 
התנהלות הטיפול התזונתי
· יש לשפר את המשך המעקב אחר יישום ההמלצות ו/או היענות המטופלים להמלצות התזונתיות.
· רצף הטיפול התזונתי: בחלק מהמקרים קיימת תקשורת בין דיאטן המחלקה לדיאטנ/ית מכון הדיאליזה ובמקרים מסוימים לא קיים קשר.
תצפית ארוחת צהריים:

· כלי האוכל אסתטיים פרט לכוסות מפלסטיק פשוט ולקנקני מים בלויים ושרוטים. רצוי להחליפם בכלים נאים ואסתטיים יותר.

· השולחנות מכוסות במפות צבעוניות ו"מקושקשות" רצוי להתייעץ עם מרפאה בעיסוק לגבי התאמת המפות לאוכלוסיית המחלקה.

· על השולחנות מונחות סלסלות לחם ומפיות.

· הסכו"ם כלל מזלגות וכפות יש להתייעץ עם צוות רב מקצועי לגבי התאמת סכו"ם מלא למטופלים.

· המרקם הטחון היה נוזלי. יש לבנות תכנית בשיתוף קלינאי התקשורת בנוגע להגדרת המרקמים השונים בכלל והטחון בפרט.
מחלקות לגריאטריה שיקומית: 

כח אדם: 2 דיאטנים עובדים במחלקות שיקום, סה"כ  40 ש"ש. שניהם עברו קורס הכשרה בתזונה בגריאטריה. 

חוזקים:

· הוכנסו לשגרת העבודה, הדרכות קבוצתיות בהנחיית הדיאטנים (מינואר 2018). ההדרכות כללו גם קבוצות תזונה ובישול לקראת השחרור. 

· בשיקום ב', הדיאטנית העבירה הדרכה לצוות הסיעודי.

· מבצעים אומדן סיקור תזונתי חוזר לאחר כשבוע. ישר כח. 

· נבנה מאגר דפי מידע למטופלים. בשלב הבא יש לתרגמו לשפות רלוונטיות. 

תחומים לשיפור ותיקון:

 תפריט: 

· אין למחלקות השיקומיות תפריט שבועי מותאם שיקום. – הערה חוזרת.
ראיונות מטופלים

· למרות השיפור הנצפה בתחום מערך הזנה בזמן הבקרה, בראיונות המטופלים עלתה תחושה של  אי שביעות רצון מהמזון. חשוב שצוות המוסד יברר את הנושא מול המטופלים כדי להבין את הפערים ולפעול לצמצומם. 

רשומות מחלקתיות:

· יש לשפר את דרכי התקשורת בין הדיאטנית ליתר המקצועות. כיום קיים דף קשר של הדיאטנית מול הסיעוד בלבד. 

התנהלות הטיפול התזונתי:

· רשומה תזונתית: ברשומה יהיה תיעוד של הדיאטנית בלבד. רצוי שלא תכלול רשומות אוטומטיות של מקצועות אחרים. 

תצפית ארוחת צהריים - בשיקום

· הצוות לא הנגיש למטופלים את המזון (חיתוך השניצל/עוף), לא הוגש קטשופ לשניצל.  בשיקום היה ראוי להציע קינוח קטן בסיום הארוחה. 

· עם זאת, יש לציין מראה אסתטי של שולחנות האוכל, ריח טוב מאוד של המזון, מזון נראה אסתטי ומעורר תאבון, רוטב עשיר לקציצות, סלט ירקות חי (רק בשיקום). 

מחלקה להנשמה ממושכת: 

כח אדם: דיאטנית ראשית, עובדת במחלקה, סה"כ 15 ש"ש.

חוזקים:

1. תנאי עבודה: ייעדו חדר עבודה בתוך המחלקה לדיאטנית (כולל עמדת מחשב). תנאים אלו מאפשרים ייעול העבודה והגדלת הנוכחות המעורבות במחלקה. יישר כוח!
2. קיימים נהלים פנימיים רב מקצועיים ייחודיים למחלקה כגון: נוהל שקילה במחלקה להנשמה ממושכת.
3. אחת לרבעון נערכות הדרכות לצוותים בנושאים שונים כגון: גמילה מזונדה, האכלה טיפולית.
4. מתבצעות הערכות תזונה מקיפות, המעקב ורצף הטיפול התזונתי מבוצע באופן מלא.
5. מתקיימות שיחות יזומות חוזרות עם המטופלים ו/או בני משפחותיהם.
כללי: 8 מטופלים אוכלים מזון PO.

תצפית ארוחת צהריים

· האווירה בחדר האוכל נעימה, השולחנות מכוסות במפות על השולחנות סלסלות לחם, מלחיות, פלפל, שמן, לימון וסוכר.

· ניתן סכו"ם מלא.

· התפריט השבועי בגודל 3 A תלוי במחלקה.

· למטופלים האוכלים בחדרם הותאמו אמצעי אכילה כגון: שולחנית.

תחומים לשיפור ותיקון
תוכנית הזנה אנטרלית:

1. להחליף כוסות וקנקני מים לאסתטיים יותר.

2. רצוי לחשוב על ניצול מרפסת המחלקה לארוחות ו/או הקמת בית קפה/קפיטריה למטופלים ו/או בני משפחותיהם.
סיכום:

שירות התזונה ביצע השנה תהליכים משמעותיים בתחום מערך ההזנה, כמו גם בגיוס והכשרת דיאטנים חדשים. ישר כח. 

3.  פיזיותרפיה  :
מחלקה סיעודית: 88%

מחלקה לסיעוד מורכב תומך: 95%

מחלקה לגריאטריה שיקומית: 99%

מחלקה להנשמה ממושכת: 96%

היקף כוח אדם:

בבית החולים עובדים  13 פיזיותרפיסטים בהיקף של 423.5 ש"ש, מתוכן 20  ש"ש מוקדשות לניהול. השעות הנותרות מוקצות לעבודה במחלקות על פי הפירוט בהמשך.

לעזרתם שני עובדי כוח עזר בהיקף של  83 ש"ש, מתוכן 43 ש"ש מוקדשות למחלקות השיקומיות
ו-40 ש"ש למחלקות הסיעודיות, תשושי הנפש וסיעוד מורכב תומך. 

החוזקים בעבודת הפיזיותרפיה
ארגון השרות:

בימים א'-ה'  שירות הפיזיותרפיה ניתן משעות הבוקר ועד לשעות אחר הצהריים המאוחרות. במחלקה להנשמה ממושכת ניתן בימי שישי במרבית ימי החודש. 

לכל מחלקה פיזיותרפיסט אחראי וצוות פיזיותרפיסטים קבוע. אחד הפיזיותרפיסטים אחראי על הדרכת צוות ועובד כוח העזר אחראי על ניהול הציוד לניידות.

העבודה מתנהלת על פי נהלים פנימיים ובהתאם לתכנית עבודה מובנית.

תקשורת תוך צוותית:

התקשורת בצוות הפיזיותרפיה באמצעות הרשומה הממוחשבת וטלפונית. 

תיעוד: 
התיעוד מתבצע באמצעות רשומה ממוחשבת בתכנת "אבות".

חדר פיזיותרפיה וציוד טיפולי:

בבית החולים שלושה חדרי פיזיותרפיה: 

· בקומה 2- חדר המשמש את המטופלים מהמחלקות הסיעודיות, תשושי הנפש והמחלקה לסיעוד מורכב תומך. 

· בקומה 1 חדר המשמש את שתי המחלקות לגריאטריה שיקומית. 
· בקומה 3 חדר המשמש את המחלקה להנשמה ממושכת.
מעורבות בהזמנת ציוד:
מנהלת השרות מעורבת בהמלצה על רכישת ציוד לניידות וישיבה.  

שירות הפיזיותרפיה מעורב בייצור כריות ישיבה לכיסאות הגלגלים ודואג להחלפת הציוד הבלוי. 

הדרכה:

הדרכה ניתנת בכל המחלקות, ברמות שונות:

· הדרכת עובד חדש – כל פיזיותרפיסט מדריך במחלקתו.

· הדרכות ריענון – כל פיזיותרפיסט מדריך במחלקתו.
· הדרכה חצי שנתית מוסדית – ברמה מוסדית.
נמצא תיעוד להדרכות.
פעילות רב מקצועית:

מנהלת השרות שותפה בפורומים מוסדיים, השרות שותף בפעילויות רוחביות המתקיימות במוסד.

השתלמויות והעשרה:

חלק מהפיזיותרפיסטים השתלמו בתחומים מקצועיים רלוונטיים לאוכלוסיית המאושפזים בבית החולים. באוקטובר 2018 מתוכנן קורס שיקום נוירולוגי בבית החולים בו ישתתפו 8 פיזיותרפיסטים.

דגשים למחלקות סיעודיות ותשושי נפש:    

היקף כוח אדם וארגון השרות:

במחלקות הסיעודיות ותשושי הנפש עובדים שלושה  פיזיותרפיסטים בהיקף של 50 ש"ש. הפיזיותרפיסטים עובדים לפי תכנית עבודה שבועית.

הערכת מטופל בפיזיותרפיה ותיעוד:

הערכה מלאה מתועדת ברשומת המטופל. 

במחלקה הסיעודית הערכה חוזרת מתועדת במועד ומשקפת את מצבו העדכני של המטופל ואת השינוי במטרות ותכנית הטיפול.

חדר פיזיותרפיה וציוד טיפולי: 

חדר הפיזיותרפיה בקומה 2- משמש  בעיקר את המטופלים מהמחלקות הסיעודיות. 

התאמת ציוד ואביזרי עזר:

ניכר מאמץ להתאים לכל מטופל כיסא גלגלים ואביזרים נלווים בהתאם לצרכיו. מרבית המאושפזים יושבים בצורה נוחה ובטיחותית.

תהליך ורמות טיפול (פרטני, בקבוצה):

במחלקה הסיעודית מרבית המאושפזים מקבלים טיפול פרטני ו/או טיפול בקבוצה. חלק מהטיפולים ניתנים בחדר הפיזיותרפיה וחלקם במחלקות.

תקשורת בין צוותית:

התקשורת עם המחלקה מתועדת באמצעות הרשומה הממוחשבת.

במחלקה הסיעודית יש רשימת מעקב הליכה, חתומה כנדרש. 

נמצא תיעוד לישיבה שהתקיימה בין הפיזיותרפיסט עם האח האחראי במחלקה הסיעודית לדיון בנושאים מקצועיים.

בכל מחלקה הפיזיותרפיסט/ית האחראי/ית משתתף/ת בישיבות הצוות הרב מקצועי.

דגשים למחלקה לסיעוד מורכב תומך:   

היקף כוח אדם וארגון השרות:

במחלקה לסיעוד מורכב תומך עובדים שני  פיזיותרפיסטים בהיקף של 25 ש"ש.

הפיזיותרפיסט האחראי עובד 20 ש"ש ופיזיותרפיסטית נוספת, המגיעה למחלקה לשעה בשעות הצהריים, בהיקף של 5 ש"ש.

השרות במחלקה ניתן חמישה ימים בשבוע.

הערכת מטופל בפיזיותרפיה ותיעוד:

הערכה ראשונה, מלאה, נערכת במועד הנדרש ומתועדת ברשומה.

הערכה חוזרת, מפורטת, מתועדת ברשומה. ההערכה משקפת את מצבו העדכני של המטופל.

חדר הפיזיותרפיה וציוד טיפולי:

חדר הפיזיותרפיה בקומה 2- משמש גם את המטופלים מהמחלקה לסיעוד מורכב תומך. 

התאמת ציוד ואביזרי עזר:

מרבית המאושפזים יושבים בכיסאות גלגלים ובכורסאות גריאטריות מותאמות להם.

תהליך וסוג טיפול (פרטני, בקבוצה):

מרבית המאושפזים מקבלים טיפול פרטני ו/או טיפול בקבוצה. 

תקשורת בין צוותית:

התקשורת עם המחלקה מתועדת באמצעות הרשומה הממוחשבת.

אחת לחודש מתקיימת ישיבה של הפיזיותרפיסט עם האח האחראי במחלקה, הישיבות מתועדות. 

הפיזיותרפיסט האחראי משתתף בישיבות הצוות הרב מקצועי.

דגשים למחלקות לגריאטריה שיקומית:  

היקף כוח אדם וארגון השרות:

בשתי המחלקות לגריאטריה שיקומית עובדים 10 פיזיותרפיסטים בהיקף כולל של 222 ש"ש. לעזרתם עובדת כוח עזר אחת בהיקף של 43 ש"ש.  

לכל מחלקה פיזיותרפיסט אחראי וצוות פיזיותרפיסטים קבוע. העבודה מתנהלת על פי תכנית עבודה יומית המפורסמת במחלקה ונגישה גם למטופלים ולבני המשפחה. לכל מטופל יש מטפל קבוע.  קיים לוח מידע בנושא שירות הפיזיותרפיה במחלקה הכולל מידע למשפחות ומטופלים, דפי תרגול, וחומרי הסברה נוספים לפי הצורך. 

הערכת מטופל בפיזיותרפיה ותיעוד:

מתבצעות הערכות מלאות בפיזיותרפיה ומתועדות כנדרש.  

הערכה חוזרת נערכת בתדירות הנדרשת. ההערכה כוללת התייחסות לשינוי במצב המטופלים  ועדכון מטרות ותוכנית טיפול בהתאם. .

התאמת ציוד ואביזרי עזר:

המטופלים יושבים בצורה בטיחותית ונוחה. מטופלים הזקוקים להתאמת תותבת גפיים נשלחים לרופא מורשה מטעם מכון לואיס. המטופלים מופנים לטכנאי תותבות ומכשירים על פי בחירתם. 

מטופלים המסוגלים לכך יושבים בכיסאות רגילים ולא בכיסאות גלגלים. 

תהליך וסוג טיפול (פרטני, בקבוצה):

כל מאושפז מקבל טיפול פרטני חמישה ימים בשבוע. מטופלים אשר יכולים לתרגל באופן עצמאי ורוצים בכך מגיעים לתרגול נוסף בחדר הפיזיותרפיה. 

טיפול בקבוצה מתקיים בכל אחת מהמחלקות השיקומית, אחת לשבוע. הטיפול נושא אופי של הפעלה כללית.

תהליך שחרור מטופל:

מכתב סיכום מפורט וממוחשב  נמסר למטופל המשתחרר מהמחלקה. בנוסף, ניתנת הדרכה למטופל/לבני משפחה/למטפל ומחולקים דפי הדרכה רלוונטיים.

תקשורת בין צוותית:

קיימת תכנית הליכה למטופלים המתאימים, על ידי הצוות הסיעודי, בשעות אחר הצהריים.

הפיזיותרפיסט האחראי על המחלקה משתתף בישיבות הצוות הרב מקצועי.

השתלמויות והעשרה 

מתוכנן קורס בנושא טיפולים נוירולוגים שיתקיים במוסד. 

תהליך שחרור מטופל:

טופס שחרור מפיזיותרפיה מפורט ומתייחס ליכולת התפקודית של המטופל המלצות להמשך. 

ניתנים דפי הדרכה בנושא ציוד, מניעת נפילות, פצעי לחץ וארגונים המשאילים ציוד. 

דגשים למחלקות להנשמה ממושכת:  

היקף כוח אדם וארגון השרות:

במחלקה להנשמה ממושכת עובדים 4 פיזיותרפיסטים בהיקף כולל של 106 ש"ש. השרות במחלקה ניתן בימים א'-ה' וברוב השבועות גם בימי שישי.

הפיזיותרפיסט האחראי במחלקה בעל הכשרה וניסיון בתחום הטיפול במונשמים. הוא מרכז את העבודה במחלקה, מדריך את צוות הפיזיותרפיסטים ומעורה בכל תחומי הפעילות במחלקה.

לכל מטופל פיזיותרפיסט מטפל קבוע. העבודה מתנהלת על פי תכנית עבודה מובנית.

תקשורת תוך צוותית:

הפיזיותרפיסטים עובדים יחד. אחת לשבוע מתקיימת ישיבת צוות של הפיזיותרפיסטים העובדים במחלקה.

הערכת מטופל בפיזיותרפיה ותיעוד:

לכל מטופל נערכת הערכה ראשונה עם כניסתו למחלקה. ההערכות מלאות. קיימת התייחסות למכלול האספקטים הרלוונטיים.

הערכות חוזרות נערכות במועד ומשקפות את השינויים במצב המטופל, את המטרות ותכניות הטיפול העדכניות.

חדר פיזיותרפיה וציוד טיפולי:

בתוך המחלקה להנשמה ממושכת חדר פיזיותרפיה מאובזר בציוד הטיפולי הנדרש. 
התאמת ציוד ואביזרי עזר:

כמחצית מהמטופלים יורדים לישיבה בכסאות גלגלים או כורסאות גריאטריות. המטופלים שאינם יורדים מהמיטות נמצאים בתכנית ישיבה במיטה, למעט מטופלים עם פצעי לחץ בעכוז.

תהליך וסוג טיפול (פרטני, בקבוצה):

כל המאושפזים מקבלים טיפול פרטני, בתדירות מותאמת אישית.

תהליך שחרור מטופל:

מטופל המשתחרר מהמחלקה מקבל מכתב סיכום טיפול בפיזיותרפיה.

תקשורת בין צוותית:

הפיזיותרפיסט האחראי במחלקה משתתף בישיבות הצוות הרב מקצועי לדיון במטופלים ובישיבות רוחביות לדיון בנושאים מקצועיים. כמו כן משתתף בישיבות צוות רב מקצועי עם משפחות.

הדרכה:

הפיזיותרפיסט האחראי על המחלקה בנה דף מעקב הדרכות לכל מטפל במחלקה, באמצעותו קובע את תכני ההדרכה.  
השתלמויות והעשרה:

לכל הפיזיותרפיסטים העובדים במחלקה הכשרה בתחום הטיפול במונשמים. לשניים מהם הרשאה לשאיבת כיח תוך קני. 

תחומים לשיפור ותיקון
כללי:

· להמשיך לחדש ציוד לישיבה ובמיוחד תחזוקת כיסאות הגלגלים. 

· על בית החולים להצטייד במיטות עולות ויורדות ובמזרונים ויסקואלסטיים, בהתאם לדרישות בחוברת "פירוט הציוד למחלקות הגריאטריות". יש לצייד את כל המחלקות בציוד זה על פי הנדרש. 
מחלקות סיעודיות ותשושי נפש:
· לקבוע את שעות העבודה של הפיזיותרפיסטית במחלקה לתשושי נפש כך שינוצלו ביעילות בשעות הרלוונטיות למתן טיפול במטופלים.  

· להצטייד במיטות ומזרונים על פי הדרישות. 
· לשים דגש בטיפולים על מיצוי ועידוד היכולות התפקודיות של המטופלים. 
        מחלקה לסיעוד מורכב תומך:
· לחדש ציוד לישיבה ישן ובלוי.

· לאפשר לפיזיותרפיסט האחראי על המחלקה להשתלם בתחומים מקצועיים רלוונטיים לעבודתו במחלקה.   
מחלקה להנשמה ממושכת:

· להשלים שעות עבודה לתקן הנדרש על פי מספר המאושפזים במחלקה.
· לפעול למתן הרשאה לשאיבת כיח תוך קני לפיזיותרפיסטים שהשלימו הכשרה בתחום הטיפול במונשמים.
תחומים ראויים לציון
שירות הפיזיותרפיה שומר על רמת שירות ואיכות טיפול גבוהה מאד במרבית המחלקות. העבודה מתנהלת באופן מסודר תוך חשיבה מקצועית לצורך אבטחת איכות השירות. 
קיים דיאלוג ושיתוף פעולה פורה בין שירות פיזיותרפיה  נוסף ברשת  המאפשר פתיחות וחשיבה יצירתית תוך ניצול משאבים משותפים כגון קיום הדרכות משותפות.  

4.  ריפוי בעסוק:

מח' סיעודית ותשושי נפש:    88% 

מח' לסיעוד מורכב תומך:    91%
מח' לגריאטריה שיקומית: 91%   

מח' להנשמה ממושכת : 92%
כוח – אדם:

תשע מרפאים בעיסוק, עובדים בחלקיות משרה שונות, סה"כ 311 ש"ש.

להלן חלוקת השעות במחלקות השונות:

שעות ניהול: 13 ש"ש
מחלקות סיעודיות ותשושי נפש:  24 ש"ש
מחלקה לסיעוד מורכב תומך: 38 ש"ש
מחלקות לגריאטריה שיקומית: 174 ש"ש
מחלקה להנשמה ממושכת:  62 ש"ש 

בתעסוקה 7 מדריכות תעסוקה: עובדות בחלקיות מישרה שונות סה"כ 232 שעות תעסוקה.  הפעילות מתקיימת בין חמישה לשישה בקרים בשבוע בכל המחלקות. בשעות אחר הצהריים מתקיימות פעילויות במחלקה לתשושי נפש ופעילויות  רוחבית לכלל המחלקות. חלק מהמדריכות  עובדות בנוסף לתפקידן כמדריכות תעסוקה גם כמטפלות בשעות שמעבר לשעות עבודתן כמדריכות. 

מחלקה סיעודיות ותשושי נפש : 135  ש"ש ( 120 במחלקות + 15 ש"ש בלובי) 
מחלקה לסיעוד מורכב תומך: 35 ש"ש
מחלקות לגריאטריה שיקומית: 28 ש"ש
מחלקה להנשמה ממושכת: 34 ש"ש 

כללי: 

השירות מאורגן ומנוהל היטב.  קיימת חלוקת עבודת ונהלי עבודה פנימיים מסודרים. הצוות יציב.

השירות מהווה שדה קליני לסטודנטים מהאוניברסיטאות השונות.

תקשורת תוך צוותית: 

ישיבות צוות ריפוי בעיסוק מתקיימות בתדירות נדרשת, תיעודן חלקי.

ישיבות צוות עם מדריכות התעסוקה והדרכה בכל מחלקה  - מתקיים כנדרש.  

הדרכה ותקשורת רב צוותית: 

המרפאים בעיסוק לוקחים חלק בישיבות צוות רב מקצועיות במחלקות. 

כמו כן לוקחים חלק בתוכנית חת"ש מוסדית. 

קיים שימוש בתקשורת רב מקצועית ממוחשבת . 

הצוות לוקח חלק בועדות מוסדיות. 
תנאים פיזיים:  

בבית החולים שני מכונים לריפוי בעיסוק במחלקות השיקומיות ומכון נוסף במחלקת מונשמים.  אין מכון במחלקה הסיעודית. 

במכונים הקיימים - אין דירה טיפולית לדוגמא,  רק מטבח טיפולי. 

תעסוקה מתקיימת במחלקות עצמן. במחלקת תשושי נפש גם בחצר. 

במחלקות המונשמים וסיעוד מורכב תומך- קיימות מרפסות אשר אינן מותאמות ומונגשות דיין ועל כן אינן שימושיות בתעסוקה.  הערה חוזרת מבקרות קודמות.  
ציוד ואביזרים: 

קיים ציוד מגוון של כלי הערכה, ואמצעי טיפול . 

יחד עם זאת, יש להמשיך ולהעשיר את המכון בציוד טכנולוגי כגון טאבלטים. 

כמו כן, בית החולים אינו מרושת ברשת על חוטית ( WI-FI), ועל כן גם השימוש בטאבלטים הקיימים ובמחשבים מוגבל. 

השתלמויות מקצועיות: 

צוות הריפוי בעיסוק מרבה לצאת לקורסים והשתלמויות בעידוד הנהלת בית החולים. צוות התעסוקה  כמעט ולא יוצא להשתלמויות. חלק ממדריכות התעסוקה בוגרות קורס מדריכות תעסוקה. 

תחומים לשיפור ותיקון כלליים לשירות: 
1. על המרפאים בעיסוק להיות מעורבים יותר בתהליכי קבלת ההחלטות בנושא הגבלות מכאניות במחלקות השונות. 

2. מומלץ להקצות כוח אדם לשינוע מטופלים מהמחלקות למכון הריפוי בעיסוק.  

3. חסרה הערכה פורמלית בריפוי בעיסוק למטופלים עם שינוי סטטוס. 

4. אין רשת אינטרנט אלחוטי במוסד.

5. להמשיך לרכוש ציוד עם דגש על  ציוד טכנולוגי כגון טאבלטים ונגנים אישיים.

6. להבנות תכנית הדרכה פרטנית /קבוצתית לצוות המטפלים  חדש וותיק בנושאים רלוונטים לתחומי העשייה בריפוי בעיסוק: הלבשת סדים, תעסוקה ועוד.

7. להנגיש לשונית ושפתית את כל השילוט ודפי המידע למשפחות בהתאם לנהלים.  
8. להמשיך ולעודד יציאה לקורסים והשתלמויות של המרפאים בעיסוק .
9. להבנות תוכנית הדרכה למדריכי התעסוקה – קיים מיעוט יציאה להשתלמויות.     
    יש לשקול הדרכות פנימיות/רישתיות בשילוב עם יציאה להשתלמויות חוץ.
10. יש להקצות מרחב שישמש כדירה טיפולית ולציידו על מנת לאפשר תרגול תפקוד במיוחד למטופלים השיקומיים ( הערה חוזרת מבקרה קודמת).
מחלקות סיעודיות ותשושי נפש:  

חוזקים: 
כללי: לכל מחלקה מהמחלקות הכרוניות הוגדר מרפא בעיסוק אחראי אשר עובד במחלקה בין פעמיים לשלוש בשבוע.

רצף טיפולי: קיימות הערכות ראשוניות בריפוי בעיסוק כפי הנדרש, כמו כן מתקיימים מעקבים תקופתיים עם עדכון מטרות הטיפול בהתאם. מתקיימים טיפולים  פרטניים וקבוצתיים, התאמות סדים והדרכות צוות ומשפחה בהתאם לשיקול דעת מקצועי. קיים תיעוד של ההתערבות הטיפולית ברשומה הממוחשבת כנדרש. 
במחלקה לתשושי נפש  קיים שיתוף פעולה רב מקצועי בתחומים של השתתפות המטופלים בפעילויות יום יום בסיסיות  ומניעת נפילות. 

תעסוקה: מתקיימת פעילות פרטנית וקבוצתית על פי תוכנית פעילות ובהתאם להדרכה של המרפא בעיסוק. מתקיימות פעילויות שוברות שיגרה סביב ימי הולדת וחגים. חלק מהפעילויות נעשות בשיתוף עם הקהילה.
בשנה האחרונה הורחבה גם פעילות אחר הצהריים ופעילויות רוחביות בלובי המחלקות. 
תנאים פיזיים: 

על קיר במחלקה לתשושי נפש קיימים לוחות להפעלה חופשית של המטופלים. ראוי לציון, כי אורגן המרחב במרפסת המחלקה לתשושי נפש - עם הצללה  ומתקיימות בה פעילויות שונות כגון גינון. 

תחומים לתיקון ושיפור:

1. במחלקה לתשושי נפש מסך טלוויזיה קטן שאינו מתאים לאוכלוסיית המטופלים.

2. במחלקה לתשושי-נפש יש להדריך את מדריכת התעסוקה לדווח ברשומות באופן תואם לנוהל.

3. יש לשפר את נושא הרצף הטיפולי מול הצוות הסיעודי – הן ברצף העברת המידע בנושא תעסוקה לאורך שעות היום ואחר הצהריים והן בנושא מתן ההנחיות במקרים בהם מותאמים סדים ואביזרי עזר ( למשל לאכילה) . ביום הבקרה נמצא חוסר תיאום בנושאים אלו.
4. יש להקפיד על הערכות חוזרות במצב של שינוי הסטטוס התפקודי של המטופל. 
5. במחלקות הסיעודיות מומלץ להרחיב את ההתערבות הקבוצתית עם המטופלים. 
6. על מנת להבטיח רצף טיפולי עם הקהילה, יש להקפיד כי בכל שחרור של מטופל מביתו (לא משנה מאיזו מחלקה) ייכתב מכתב שחרור עם המלצות לקהילה. המלצות אלו יתואמו עם מכתב השחרור הרפואי.   
מחלקה לסיעוד מורכב תומך 

חוזקים:
רצף טיפולי: קיימות הערכות ראשוניות מפורטות בריפוי בעיסוק ובתדירות הנדרשת. מטרות הטיפול כוללות התייחסות לתחומים מגוונים. הטיפול הניתן מתועד כנדרש וכולל קבוצות טיפוליות, טיפול פרטני, הדרכות משפחה, והתאמות אביזרים וסדים. ניכר שיתופי פעולה רב מקצועיים סביב הטיפול הניתן למטופלים. קיימים מעקבים אחר מצב המטופלים אחת לחודש. נכתבים מכתבי שחרור למטופלים שמשתחררים. 

המרפאים בעיסוק במחלקה בהנחיית מנהלת השירות מקדמים פרוייקטים בתחום הטיפול התומך הכוללים מתן ערכה אישית למטופלים ובני המשפחה ויצירה משמעותית. 

פעילות תעסוקה: הפעילות מתקיימת בשעות הבוקר והצהריים וכוללת פעילות פרטנית וקבוצתית על פי הדרכה של המרפאים בעיסוק. אחר הצהריים מתקיימת פעילות לכלל המטופלים בלובי של המוסד. 

תנאים פיזיים: הטיפול בריפוי בעיסוק מתבצע במכון לריפוי בעיסוק או במחלקה עצמה.

למחלקה מרפסת אך לא ניתן לשהות שם כיוון שאינה מוצלת.

תחומים לתיקון ושיפור:

1. יש להקפיד על עדכון מטרות הטיפול במעקבים בהתאם למצב המטופל.

2. מומלץ לקיים ישיבת צוות ייעודית למרפאים בעיסוק במחלקה לצורך למידה   משותפת וקידום התחום המקצועי.

3. מומלץ להשתמש בטיפול בריפוי בעיסוק ובפעילות התעסוקה בטאבלטים ובנגנים אישיים.

4. בזמן פעילות התעסוקה בחדר האוכל במחלקה ישנו רעש מהמטבח וקשה מאוד לקיים את הפעילות בתנאים הולמים.

5. מומלץ להשמיש את המרפסת במחלקה לרווחת המטופלים. 

6. מומלץ לשלוח את המרפאים בעיסוק העובדים במחלקה לקורס טיפול פליאטיבי. 

מחלקה לגריאטריה שיקומית
חוזקים: 

כללי: 

רצף טיפולי: מתקיים תהליך תקין של הערכת מטופל חדש בריפוי בעיסוק, תוך שימוש בכלי ההערכה שונים. בהתאם לממצאי ההערכה ישנן תוכניות טיפול ברשומות עם התייחסות למגוון תפקודים. הטיפול הניתן כולל קבוצות טיפוליות, טיפול פרטני והדרכות. קיימים שיתופי פעולה עם הצוות הרב מקצועי סביב הטיפול הניתן. עם התקדמות התהליך הטיפולי - מטרות התערבות מתעדכנות בהתאם למצב המטופל. בסיום ההתערבות נכתבים מכתבי סיכום טיפול, במידת הצורך נשלחת הפניה לגורמים מקצועיים בקהילה.

תעסוקה: מתקיימת פעילות פרטנית וקבוצתית של תעסוקה על פי הפנייה של המרפאים בעיסוק שעובדים במחלקה. קיים תיעוד על השתתפות המטופלים בפעילות.

פרויקטים מיוחדים: קבוצת מועדון אחת לחודש בשילוב המטופלים ובני המשפחה הכוללת הדרכה וייעוץ להשתתפות בפעילויות פנאי בקהילה.

תחומים לתיקון ושיפור:

1. חסר יישום של הישגי הטיפול בריפוי בעיסוק במחלקה עצמה סביב נושא התפקוד הבסיסי – מעברים, לבוש, שמירה  היגיינה אישית ועוד. כמו כן מומלץ שתהיה נוכחות של מרפאים בעיסוק בזמן הטיפול הבסיסי בכדי לאפשר טיפול בסביבת המחלקה.

2. יש להדריך את המטפלים במחלקה באופן שוטף לאפשר השתתפות של מטופלים בפעילויות  BADL על פי הנחיות הצוות המקצועי. 

3. מומלץ לערוך חשיבה של צוות הריפוי בעיסוק סביב התוכן שראוי להיכתב במכתבי סיכום התערבות. 

4. חסרה דירה טיפולית במכון הריפוי בעיסוק לטיפול בסביבה המדמה ומאפשרת התנסות במגוון תפקודים כמו בסביבת הבית.

מחלקה להנשמה ממושכת 
רצף טיפולי: 

ניכר כי הצוות מכיר היטב את המטופלים, ונבנית  תוכנית טיפול אישית המותאמת לצורכי המטופלים.

נעשים תהליכי הערכה מעקב והתערבות בהתאם לשיקול דעת מקצועי. נעשה תהליך הפנייה מסודר לצוות התעסוקה. ניכר שיתוף פעולה פורה בקרב הצוות הרב מקצועי. 

ראוי לציון, כי קיימת מודעות רבה בקרב הצוות הרב מקצועי לחשיבות הורדת המטופלים ממיטותיהם, ומיצוי היכולות התפקודיות.
הורחב נושא הדרכת המשפחות כולל דפי מידע בנושא. 
התערבות טיפולית- מתקיימים מגוון טיפולים פרטניים וקבוצתיים סנסומוטוריים תגובתיים ותפקודיים ומותאמים סדים ואביזרי עזר בהתאם לשיקול דעת מקצועי.
צוות הריפוי בעסוק שותף לשיחות תיאום ציפיות עם משפחות המטופלים, ומתבצעות הדרכות רבות למשפחות באופן שוטף.

קיים תיעוד מפורט כנדרש ברשומות.

ישיבות צוות: 

אחראית המחלקה משתתפת בישיבות הצוות הרב מקצועיות, קיים תיעוד כנדרש. 

תעסוקה: 

מתקיימת פעילות תעסוקתית מגוונת ומותאמת, בדגש על התאמה אישית. מתקיימות גם פעילויות קבוצתיות מצומצמות. 
תחומים לתיקון ושיפור
1. לשפר את נושא הנגשת מידע למשפחות ומטופלים. יש לתת את הדעת גם על ההנגשה השפתית והלשונית במחלקה, הן דפי מידע והדרכת משפחות והן בשילוט במחלקה.  

2. להנגיש את המרפסות במחלקות המונשמים על מנת לעודד את המטופלים ובני המשפחה להשתמש בהם בסביבה מותאמת. כיום שתי המרפסות  ללא ריהוט  וגינון כלשהו,  ואינן מותאמות לפעילות.
3. מומלץ כי מרפאים בעיסוק מהמחלקה יצאו לקורס פליאטיבי.
5.  קלינאות תקשורת 
כללי

שירות קלינאות התקשורת כולל 4 קלינאי תקשורת, בהיקפי תקינה שונים, סה"כ  117 שעות
שבועיות (כ- 2.9 תקנים). השירות ניתן בפריסה שבועית של שישה ימים בשבוע. 

מאז הבקרה הקודמת עלתה התקינה ופריסת השירות התרחבה וכוללת את כל מחלקות בית החולים. השירות הינו שירות צומח וצעיר המנוהל באופן מסודר ומאורגן. קיימת חלוקת אחריות בין אנשי הצוות, לכל מחלקה הוקצו שעות ייעודיות וקלינאי תקשורת אחראי. 

נערכות הדרכות חצי שנתיות לצוות הרב מקצועי. הצוות שברובו הינו צוות צעיר נמצא בתהליכי הכשרה ולמידה ורובו משתתף בקורסים וימי עיון בתחומי המקצוע השונים בהתאם לאוכלוסיית המטופלים. 

בכל מחלקות בית החולים לא  מתקיימת מעורבות של קלינאי התקשורת  בגמילה מהזנה אנטרלית, בהתאם לנוהל רוחב "הזנה אנטרלית חודרנית" (מספר 0.5.9).

ציוד ותנאים פיזיים

לשרות קלינאות תקשורת חדר טיפולים אחד במחלקת השיקום ועוד משרד בקומת המחלקה להנשמה ממושכת. המשרד הינו משרד משותף לקלינאי התקשורת ולשרות הדיאטה.

חדר הטיפולים בקומת מחלקת השיקום אינו מותאם לטיפול. בחדר אין תאורה מספקת ואין חלון או מיזוג אוויר ובשל כך הטיפולים נערכים עם דלת פתוחה למסדרון המחלקה, ללא שמירה על פרטיות המטופל. טיפולים רבים נערכים בחדרי האשפוז בשל מחסור בחדרי טיפול ייעודיים. קיימים כלי הערכה ואבחון מגוונים ומתאימים, ציוד מגוון ועשיר. 

גריאטריה שיקומית

קבלות והערכות מתבצעות באופן שוטף ובתדירות הנדרשת.

אין טופס קבלה מובנה בתחום השפה והתקשורת ותיעוד הקבלה אינו מפורט דיו וחסר אנמנזה שפתית/תקשורתית. 

דו"ח השחרור הסקטוריאלי חסר מידע תקשורתי שפתי על המטופל. 

לא קיימים קריטריונים להפניה לקלינאי תקשורת בתחום השמיעה, לא מתקיימת התערבות מקצועית בתחום וכמו כן לא מתקיימים שיתופי פעולה בין עבודה סוציאלית וקלינאות תקשורת למיצוי זכויות המטופל בנושא שיקום השמיעה. 

חסר תיעוד של תצפיות אכילה המבוצעות במחלקה, הן אינן מתועדות ברשומה הרפואית אלא רק ההמלצות שנובעות מהן. התיעוד של הדיווח השוטף הינו מצומצם וחסר מידע על תהליך ההערכה וממצאיה.  הדיווח בישיבות הצוות אינו עקבי. כמו כן, לא מתקיים דיון רב מקצועי לגבי מטופלים המסרבים לטיפול כגון סירוב למרקם המומלץ להם. 

קיים חוסר התאמה בין המלצות קלינאי התקשורת לבין ההמלצות במכתב השחרור הרפואי.

במהלך הבקרה נצפה חוסר התאמה בין המלצות קלינאי התקשורת למרקמי המזון הניתנים בפועל למטופלים בעיקר במרקם השתייה המוסמכת. 

מחלקות סיעודיות ותשושי נפש

מתקיימות הערכות וקבלות למטופלים חדשים כנדרש. 

הערכות ומעקבים מתבצעים באופן שוטף ועקבי ובתדירות הנדרשת. 

חסר דיווח לישיבות הצוות הרב מקצועי.

התיעוד של הדיווח השוטף מצומצם ולוקה בחסר. לא קיימת התייחסות לנושאים כגון: בעיות משקל, פלאיציה אשפוז חוזר וסיבת הפניה.

לא קיימים  קריטריונים ברורים להפניה לקלינאי התקשורת. 

מחלקה לסיעודי מורכב תומך

לא קיימים קריטריונים ברורים להפניה לקלינאי תקשורת. 

בישיבות הצוות וברשומה הממוחשבת קיים דיון מתועד בנושא הזנה אנטרלית למטופלים הזקוקים לכך. אולם, חסרים מעקבים שוטפים ומעקב אחר ביצוע ההמלצות.

חסרה התייחסות ומעורבות בתחום התקשורת והתקשורת החלופית. 

התיעוד ברשומה הינו מצומצם ודל. 

מחלקה להנשמה ממושכת

לאחר ביצוע הערכות מתקיימים מעקבים שוטפים כנדרש.

התיעוד של ההערכות והמעקבים הינו מצומצם ודל. אין התייחסות בהערכות לתחומי התקשורת, השפה והשמיעה.

מטופלים הזקוקים להזנה אנטרלית או לשינוי צורת הזנה אינם מופנים לקלינאי תקשורת להערכת תפקודי הבליעה וקביעת פוטנציאל לגמילה וזאת בניגוד לנוהל רוחב הזנה אנטרלית 

אין קריטריונים ברורים להפניה לקלינאי תקשורת. מטופלים עם הזנה אנטרלית, קשיי תקשורת ושפה, לקויי שמיעה אינם מופנים באופן סדיר להערכה על ידי קלינאי תקשורת. 

תחומים לשיפור ותיקון:

1. יש להמשיך ולהבנות תהליכי עבודה פנימיים ורוחביים כגון: קריטריונים להפניה להערכה של קלינאי תקשורת, מכתבי שחרור, לקויי שמיעה ותקשורת, הזנה אנטרלית וכו'. 

2. יש לשפר את רמת התיעוד ברשומה הרפואית שתכלול התייחסות לכל תחומי המקצוע (שפה, תקשורת, שמיעה ובליעה) וכן אנמנזה מפורטת הנדרשת לכל אחד מהתחומים. כמו כן יש צורך ליצור רמת תיעוד אחידה בין אנשי הצוות ברשומה הממוחשבת.
3. יש להכשיר את חדר הטיפול בקומת המחלקה השיקומית כך שיוכל לשמש כחדר טיפולים ראוי ומותאם וכן להגדיל את מספר חדרי הטיפול כך שיתאים למספר המטופלים והמטפלים ויאפשר מתן טיפול הולם וראוי השומר על פרטיות המטופל.
4. חשוב להתאים את הטפסים ברשומה הממוחשבת לצרכי הסקטור.
5. בכדי לשמור על רצף טיפול תקין יש לוודא כי תהיה התאמה בין המלצות קלינאי התקשורת להמלצות הנכתבות במכתבי השחרור המחלקתיים.    

6. במחלקות השונות לא  מתקיימת מעורבות של קלינאי התקשורת  בגמילה מהזנה אנטרלית, בהתאם לנוהל רוחב "הזנה אנטרלית חודרנית" (מספר 0.5.9). יש לפעול ליישומו. 

7. יש להקפיד על הדיווח לישיבות הצוות הרב מקצועי במחלקות.

8. יש להבנות תהליך איתור וטיפול במטופלים הסובלים מלקות שמיעה ולקות שפה ותקשורת במחלקות. כמו כן, חשוב לבנות תהליכי עבודה משותפים עם  שירות עבודה סוציאלית למיצוי זכויות המטופל.
9. חשוב להמשיך לאפשר לצוות להשתתף בהשתלמויות מקצועיות המתאימות לצרכי אוכלוסיית המטופלים.
6.  עבודה סוציאלית: 


 מח' סיעודיות :    90%
מח' לסיעוד מורכב תומך :  90%
מח' לגריאטריה שיקומית:  93%
מח' להנשמה ממושכת :  92%
כח אדם וארגון השרות:

כיום, בשרות הסוציאלי 6 עו"סים בתקינה של 225 ש"ש. היקף התקינה כולל משרת ניהול. מאז הבקרה האחרונה נקלטו 2 עוסי"ם חדשים , שניהם בעלי תואר ראשון בעבודה סוציאלית. ללא הכשרה בתחום הגריאטריה. האחת אחראית על המחלקות הסיעודיות (במקום עו"סית שיצאה לחופשת לידה ב- 06.18) 

ב- 10/17 נקלט עו"ס נוסף בעל 5 שנות וותק מקצועי. להלן הקצאת השעות בהתאם לסיווג המחלקות:

מחלקות סיעודיות: 65 ש"ש.

מחלקות לסיעוד מורכב תומך – 40 ש"ש.

מחלקות שיקום: 70 ש"ש.
מחלקה להנשמה ממושכת: 40 ש"ש.

שעות ניהול – 10ש"ש.

סה"כ 225 ש"ש.

קיימת חלוקת תפקידים מוגדרת בנוגע לאחריות על מחלקות ותהליכים רוחביים.

השרות הסוציאלי משמש שדה קליני להכשרת עו"סים. אחת מהעו"סיות סיימה קורס הדרכת סטודנטים.

הכשרת הצוות :

צוות השרות מקפיד על תהליכי התמקצעות הן במסגרת ימי עיון והן במסגרת השתלמויות מובנות.

ראויים לציון העידוד והגיבוי הניתנים על ידי ההנהלה בתחום זה.

סביבת עבודה:

2 עו"סים – מהמחלקה לסיעוד מורכב תומך ומהמחלקה להנשמה ממושכת – עברו לעבוד במחלקות. כל אחד מהם חולק חדר עם התחומים תזונה ופיזיותרפיה. מיקום השרות במחלקות תורם להנגשת השרות למטופלים ולבני משפחה. עם זאת יש להקפיד על תנאי פרטיות במפגשים עם מטופלים ועם בני משפחה.

טיפול בתלונות: ועדה מוסדית אחראית על הטיפול בתחום. הרכב וועדה כולל רופא, אחות, מנהלת שרות סוציאלי,  מנהל אדמיניסטרטיבי ואחראי על קשרי לקוחות.
הוועדה מתכנסת פעם בחודש ומתמקדת בתלונות שאינן קשורות לתחום ההתעמרות. ריכוז מידע חודשי מועבר לשרות הסוציאלי ולצוות ההנהלה הבכיר.

נהלים פנימיים בתחום העבודה הסוציאלית:

· נבנה נוהל חדש המתייחס להדרכת עובדים חדשים. על פי הנוהל נדרשת הדרכת כלל העובדים החדשים כל רבעון והדרכה חודשית ברמת המחלקות. התהליך מלווה בתיעוד וחתימות אישיות. 
· ב- 12/17 נבנה נוהל בנושא שמירה על פרטיות. הנוהל מחייב ביצוע תצפית אחת לחודש לבדיקת השימוש באמצעי הפרדה במהלך הטיפול האישי.
הדרכת צוות: מתבצע תכנון שנתי להעשרת הידע הרב- מקצועי של הצוות. תכנית העבודה השנתית משקפת מעורבות גבוהה של צוות השרות בתכנית ההדרכה. תכני ההדרכה מגוונים וקשורים להיבטי הטיפול השונים במטופל ובמשפחתו.

ניצולי שואה: מנהלת השרות ממשיכה להוביל את הנושא. 

ריכוז המידע עדכני ומפורט. ביום הבקרה- 74 מטופלים הינם ניצולי שואה. 

בתאריכים 12.2.18 ו- 26.11.17 נערכו הדרכות לצוותים המטפלים. המעקב אחר מיצוי הזכויות מתבצע ברמת המחלקה. התערבות העו"ס מתועדת ברשומת המטופל.

מניעת התעמרות: רכזת התעמרות יצאה לחופשת לידה לפי כשבוע. את מקומה ממלאת באופן זמני עו"ס המחלקה לתשושי נפש. ( ללא הכשרה בתחום). הושלמה הטמעת ערכת ההדרכה לצוות בכל  סוגי המחלקות. התהליך בוצע באופן מתוכנן ומסודר. נערכה הדרכה לריענון האבחנה בין אירועים חריגים ואירועי התעמרות (26.3.2018). בדיון באירועים עם חשד להתעמרות חסר תהליך של מעקב אחר יישום ההמלצות וההחלטות. לדוגמא: אין  פירוט על המשך טיפול לאחר שהוחלט לפנות לפקידת סעד. בנוסף , לא נמצא דיון באירוע חריג שהתקבלה החלטה לגביו להעבירו לדיון במסגרת וועדת התעמרות.

תהליכי בקרה פנימיים:

· מנהלת השירות עורכת בקרות הקשורות לתפקוד צוות השרות.
· מתקיימות בקרות במחלקות השיקום על ידי מנהל אדמיניסטרטיבי ואחות ראשית. אין בקרות בשעות חריגות. השירות הסוציאלי אינו משתתף בבקרות אלו.
פעילות לשיפור איכות חיים: 

· עו"ס קבועה משתתפת בוועדה מוסדית שאחראית על תכנון וביצוע פעילות המיועדת לשיפור איכות חיי המטופלים : אירועים חריגים, אירועים אישיים ועוד.
· נבנה נוהל חדש (8/16) המתייחס לתהליכי עבודה שיטתיים בפעילות מול מתנדבים: תהליך קליטה מסודר, הדרכה שוטפת , תיעוד ופיקוח.
מח' סיעודיות:

במחלקה סיעודית ב' – עו"ס מ- 9/17 . עובדת 20 ש"ש. ללא הכשרה בתחום הגריאטריה. 

במחלקה לתשושי נפש – עו"ס וותיקה , 25 ש"ש.

טיפול ברמת הפרט: 

· קיים קשר עם המטופל בתדירות המותאמת ליכולותיו הקוגניטיביות והתקשורתיות. 
· נצפה מעקב מתועד אחר הסתגלותם של מטופלים חדשים.
· ניכרת היכרות מעמיקה עם מטפלים עיקריים. תכניות הטיפול מתועדות ברשומת המטופל.
זכויות המטופל:

אפוטרופסות: קיים מעקב אחר תפקוד האפוטרופוסים.

שמירה על פרטיות: בחדרי המטופלים הושלמה התקנת אמצעים לשמירה על הפרטיות.

גימלת דמי כיס: הטיפול בתחום מנוהל בהתאם לנוהל פנימי. עדכון מתבצע אחת לחודשיים ברשומת המטופל.

ישיבות צוות רב מקצועי: 

העו"ס אחראית על ישיבות הצוות. נערכים דיונים בתדירות הנדרשת. בנוסף מתקיימים דיונים ייעודיים בנושאים: הגבלות, שינוי סטטוס תפקודי, אירועים חריגים ועוד. חלק ניכר מהדיונים נערכים בהשתתפות חלקית של הצוות.

פעילות קבוצתית: נערכה פעילות קבוצתית חד שבועית למטופלים עד 10.4.2018 בהנחיית העו"ס. השתתפו כ- 7 מטופלים. התיעוד משקף את התהליך והתכנים.

מח' לסיעוד מורכב: 

עו"ס החל לעבוד במחלקה ב – 11/17 . מכיר היטב את המטופלים המטפלים העיקריים והאפוטרופסים.

קליטת מטופל חדש:

קבלה סוציאלית מלאה ומפורטת. 

העו"ס יוזם מעקב אחר הסתגלות המטופל למחלקה.

טיפול פליאטיבי: 

עו"ס מחלקת מונשמים הצטרפה לוועדה המוסדית.

2 העו"סיות בוועדה השלימו הכשרה בתחום.

הוועדה מתכנסת אחת לחודשיים לקביעת מדיניות ותכניות טיפול.

על פי בדיקת התיעוד נמצא כי מרבית ההחלטות לא בוצעו . (ללא הנמקות).

ישיבות צוות רב מקצועי:

תדירות תקינה של הדיונים. הדיווח בתחום עו"ס עדכני וממצה. המלצות להמשך טיפול מותאמות לתוכן הדיון. עם זאת, חסרה התייחסות לביצוע ההחלטות בין הדיונים.

תכנון שחרור: קיימת הקפדה על שיתוף המטופל בתהליך ההכנה לשחרור. מתקיימות שיחות משפחות עם צוות רב מקצועי כחלק מהכנה לשחרור.

אירועים חריגים:

קיים תהליך מובנה באמצעות תוכנת המחשוב להערת מידע בתחום. העו"ס מעודכן במרבית האירועים החריגים.

מחלקה שיקומית:

עו"ס בעלת 5 שנות וותק במחלקה. עובדת 40 ש"ש.

קליטת מטופל חדש:

הקבלה נערכת בסמוך לקליטה במחלקה.

קיימת התייחסות לרצונות, העדפות והרגלים של המטופלים לצורך חוויות המטופל. מעקב אחר הסתגלות נעשה אך לא תמיד מתועד.

רצף טיפול:

העו"ס יוזמת קשר עם גורמי קהילה לשמירת רצף הטיפול והמשכיותו. ניכר שיתוף פעולה עם שירותים סוציאליים של הקופות, שירותי רווחה ולשכות בריאות. קיים מעקב אחר המשך הטיפול בקהילה.

ישיבות צוות רב מקצועי: 

העו"ס אחראית על תכנון הישיבות והמועמדים לדיון בכל ישיבה. לרוב , נצפתה השתתפות מלאה של הצוות בדיונים. מתקיימים דיונים לגבי שינויים בסטטוס התפקודי של מטופלים. קיימת התייחסות חלקית ליישום המלצות הצוות הרב מקצועי.

שיחות משפחה: הצוות יוזם שיחות משפחה עם צוות רב מקצועי, בדרך כלל בצמתי החלטה ולתיאום ציפיות. תיעוד תכני והחלטות המפגש מתועד כראוי וניגש לכל הצוות.

תכנון שחרור:

העו"ס משתתפת בהערכת התהליך השיקומי בשלבי האשפוז. שחרורים לקהילה מלווים במתן מידע אודות זכויות ותהליך מימושן. סידורים מוסדיים לאחר תהליך השיקום מותאמים לסטטוס התפקודי של המטופלים.

מח' להנשמה ממושכת:
העו"ס עובדת במחלקה שנתיים בהיקף משרה של 40 ש"ש. מתוך 31 מטופלים במחלקה – 8 מטופלים מתקשרים ברמות שונות.

ישיבות צוות רב מקצועי:

התחום באחריות העו"ס. הדיונים מתקיימים סמוך לקליטת המטופל, לאחר חודש נוסף ואחרי 3 חודשים נוספים . נערכים דיונים לאחר חזרה מאשפוז. נוכחות אנשי הצוות בדיונים – טעונה שיפור.

ישיבות צוות משפחה: נערכות לתאום ציפיות כשבוע לאחר קליטת המטופל, כולל הנחיות מקדימות והסבר על וועדת תלונות וועדה למניעת התעמרות.
רשומת מטופל: ניכרת היכרות מעמקיה עם המטופלים הוורבאליים באמצעות שיחות עמם. 

תכנון שחרור: ביום הבקרה- אין מועמדת לשחרור מהמחלקה.

אפוטרופסות: קיים מידע מפורט לגבי החסויים – 27 מטופלים. למטופל אחד- יפוי כח . 3 – צלולים. 

ניצולי שואה: ביום הבקרה 7 מטופלים ניצולי שואה במחלקה. נצפה רישום מרוכז של מיצוי זכויות.

ביקורי משפחה: נערך מעקב מסודר ומתועד מידי חודש המסתמך על דיווחי הסיעוד.

שמירה על הפרטיות: העו"ס משתתפת אחת לחודש בתצפית המתייחסת לשמירה על פרטיות המטופל. המידע מתועד בטופס מובנה.

המלצות והנחיות לשיפור:
1. לאפשר השתתפות 2 העובדים החדשים בהכשרה בתחום הגריאטריה.
2. לרענן את הנהלים הרלבנטיים לעו"ס וכלי הבקרה בתהליך הקליטה של עובדים חדשים.
3. להשלים מנויי אפוטרופוס במחלקה לתשושי נפש.
4. ליזום דיון בנושא האפוטרופסות למטופלים המתאימים  במסגרת ישיבות צוות רב מקצועי.
5. לתעד מעקב אחר ביצוע החלטותיה של הוועדה למניעת התעמרות בדיונים הפרטניים.
6. להקפיד על השתתפות מלאה של הצוות בדיונים אודות המטופלים. להתייחס לתהליך היישום והביצוע של ההמלצות להמשך טיפול.

7.  רוקחות:    94%
חוזקים
פעילות הרוקח/ת במוסד
עמידה בהיקף המשרה ובשעות העבודה המהווים בסיס לאישור: כן.

השתתפות בהשתלמויות מקצועיות בתחום הפרמקותרפיה  ובגריאטריה בפרט  במהלך החמש שנים האחרונות: בשנתיים אחרונות.

חדר שירותי רוקחות
החדר ייעודי ומיקומו הולם: כן.

החדר מצויד במתקנים הנדרשים: כן.

אחסון וסידור תרופות ותוקפן
טמפ' בטווח הנדרש ומבוצע מעקב יומי: כן.

בקרה רוקחית
לקיחת פרופיל תרופתי של מאושפז חדש: כן.

ניהול יומן התערבויות ועדכונו אחת לרבעון: בדיקת אבחנות מול תרופות, בדיקת מתן בהתאם להנחיות למניעת תופעות לוואי לכל תיקי החולים.

אחסון תרופות בקרור   במחלקות אשפוז  
מקרר ייעודי לתרופות המחלקה: כן.

תחומים הטעונים תיקון ושיפור
אחסון התרופות במחלקה מחלקות אשפוז 
ארון בר-נעילה הנגיש לצוות המקצועי בלבד: יש לתחזק חלק מהארונות של התרופות במחלקות.

הפרדה בין תכשירים שונים/חוזקים שונים: לא הייתה הפרדה בין אמפולות קלקסן, נמצא באחת המחלקות מזרק קלקסן מאוחסן פתוח ללא המעטפה שלו.

טמפ' בטווח הנדרש: באחת המחלקות חלק מהצוות הסיעודי לא ידע איך לבדוק את הטמפרטורה.

יש לתדרך אותם על ידי הרוקח.

תרופות אישיות במחלקות אשפוז 
סימון תאריך פתיחה בתכשירים שנדרש: נמצא באחת המחלקות טיפות אופטלגין ללא תאריך פתיחה, כמו כן נמצאה חבילת סליין פגת תוקף.

מתן תרופות  במחלקות אשפוז
במחלקה ניתנות תרופות בתזמון ומתן נכון החתמה דיגטלית לא מתבצעת במרווחי זמן מקובלים בין המתן לחתימה בפועל.

התרופות ניתנות בהתאם להוראות הרופא - כיסוי תרופתי: באחת המחלקות נמצא בתא של המטופל מינון שונה ממה שרשום בהוראת הרופא, לאחר בירור מול האחות במחלקה נמצא שחוצים את התרופה למרות שהיא אסורה לחצייה. יש ליידע את הרוקח במקרים כאלה על מנת לספק למחלקה את המינון הרלוונטי.

כתישה/חציה בהתאם להנחיות: במהלך הבקרה בבוקר נצפו תרופות מחולקות וחצויות מוכונות למתן בשעות הצהריים. יש לחצות ולחלק תרופות בזמנים סמוכים למתן כשמירה על איכות וספיגת התרופות כמו כן מטעמי זהירות לזיהומים.

שמירה
בארון מוחזקים רק הסמים והמסמכים הדרושים לניהולם - תקנה 13) ב:( באחת המחלקות נמצאו בכספת תרופות יקרות שלא אמורות להיות מאוחסנות בכספת הנרקוטיקה.

בקרה
האחיות מקבלות/מוסרות המשמרת רושמות את מצאי הסמים במח'  בטופס הרישום ומאשרות בחתימתן - תקנה 14 ב : לא. במהלך הבקרה באחת המחלקות ספר הנרקוטיקה היה חתום בבוקר על העברת משמרת של הצהריים.

הערות לסיכום:

יש להדגיש לצוות הסיעודי את האחריות והחשיבות של קבלת ומתן תרופות נרקוטיות ממשפחות במחלקה, ובקרה עליהם. המוסד עצמו נהנה מעבודת רוקחות ברמה גבוהה מאוד בכל הקשור לבקרה רוקחית קלינית משותפת בין הצוותים המקצועיים הרלוונטיים ושמירה על איכות ואחסון התרופות.
8.  בריאות הסביבה:     67%
כללי:

1. במהלך הבקרה נבדקו פונקציות משותפות במוסד ובמחלקות לסיעוד א' ולסיעוד מורכב תומך.

2. ממצאי ביקורת מתועדות בהתאם לנוהל פיקוח ובקרה בשרותי בריאות הציבור מספר 2/2010, מתאריך 3/2/10.

3. פרקים שלא נבדקו קיבלו ציון מקסימלי.

4. בבקרה היה שיתוף פעולה מלא עם הנהלת וצוות המוסד.

5. במוסד הופעל שירות מב"ס (מפקחת לבריאות הסביבה למספר שעות בשבוע. הסידור אינו מספיק במצב הקיים במוסד.

6. ליקוים המפורטים בסיכום בקרה מתאריך 2-3.8.2016 תוקנו באופן חלקי בלבד.

7. ביום הבקרה נמדדה טמפרטורת אוויר בחדרי אשפוז. טמפרטורה הייתה עד 28.6 מעלות צ'. התקלה לא סודרה עד ליום הכנת הסיכום!

8. במחלקה לסיעוד מורכב תומך טמפרטורה בברזים בחדרי אשפוז הייתה 36.2 – 40.4 מעלות צ'.

ב. ממצאי הבקרה:

1. מערכות אספקת מים:

מקור המים: הזנת מים למוסד ממערכת אספקת מים של תאגיד מים ת"א.

1.1 תכניות מערכת אספקת מים במוסד:

לא הוצגה תכנית של רשת המים (מערכות מים קרים וחמים).

1.2 ניטור, רישום ודיווח:

1.2.1 אין שינוי בניטור איכות מי שתייה במוסד. במוסד מבצעים בדיקות מקרוביאליות חודשיות, בדיקות ללגיונלה ובדיקות כימיות. אך לא הוצגה תכנית דיגום מאושרת ע"י לשכת הבריאות. בחירת נקודות הדיגום ומספרן אינה מתבססת על דרישות משרד הבריאות ועל משטר זרימת מים ורגישות הנקודות. בהתאם לנתוני הנהלת המוסד במקום קיימים 150 ראשי מקלחות. למרות זאת  דיגום בחודש מאי בוצע בחדר אשפוז אחד, יציאה ממאגר מים ומהמטבח. בחודשים אפריל ומרץ דגמו ב2 חדרי אשפוז.

1.2.2 טיפול בחריגות באיכות מים אינו תקין. בתאריך 07.05.18 היו חריגות בפרמטר ספירה כללית במגדלי קירור (מעל 5700). ניקוי וחיטוי מגדלי קירור היה בתאריך 12.06.18! תוצאות בדיקה חוזרת הייתה תקינה.

1.2.3 בדיקות לגילוי חיידקי לגיונלה מבוצעות רק בחדר אשפוז אחד (ללא ביטול מנגנון למניעת כוויות).

1.2.4 אין שינוי בנושא בדיקות כימיות למתכות.  דיגום לבדיקת מתכות בוצעה בתאריך 03.07.18. הבדיקות לא מתבצעת במתקני מי שתייה.

1.2.5 קיים ניטור ורישום מדידות רמת חומר חיטוי ועכירות בעזרת ערכת שדה. אבל לא קיימת בקרה בחדרי אשפוז. מדידת טמפרטורה בחדרי אשפוז מבצעים ללא ביטול מנגנון הגבלת טמפרטורת מים. בחלק מחדרי האשפוז הותקנו מערבבים מים שאינם מאפשרים דיגום תקין של מים, ביצוע טיפול במים בהלם חום ומדידת טמפרטורת מים חמים.

 1.3 הגנת רשת מי שתייה מזרימה חוזרת:

1.3.1 במוסד הותקנו 2 מז"חים ו-14 שסתומי חכ"כ. האביזרים עברו בדיקה תקופתית, דו"חות בתוקף. אין שינוי בנושא, פרט מהתקנת קו אספקת מים לצינורות גמישים בקומת מרתף. התקנות חלק מהאבזרים ודו"חות מתקין מוסמך אינם תואמים לדרישות ת"י 4426.

1.3.2 הפרדת מערכות מי השתייה ממערכות שאינם מי שתייה היא חלקית ובחלק מהמערכות אינה נכונה. ליקוים המפורטים בסיכום הבקרה הקודמת טרם תוקנו. כמו כן, לא הוחלפו מדללי דטרגנטים לדגמים מאושרים ושסתום חכ"כ למז"ח אל"מ בהזנת מים למערכת כיבוי אש.

לא הוצגה סקירה מלאה של רשת המים במטרה לאתר את כל נקודות הסיכון.

1.4 מערכת אספקת מים הקרים:
1.4.1 הוצג אישור לביצוע ניקוי וחיטוי מאגר מי שתייה מתאריך 23.04.18. האישור אינו  תואם  לדרישות הקיימות.  לאישור הנ"ל צורפו תוצאות בדיקות מים כפי שנדרש. לא נערכו שינויים בבריכת אגירת מים. מילוי בריכות אגירת מים למי שתייה ולכיבוי אש מתבצע מרשת מי שתייה ללא מרווח אוויר. מערכת אספקת מים של הבריכות לא הופרדה. לא קיימת הגנה על רשת מי שתייה. בבריכת אגירת מים לכיבוי אש לא קיים צינור גלישה.

1.4.2 במוסד הותקנה מערכת חיטוי מי שתייה משלימה ללא בקר. לא הוצג אישור לשכת הבריאות של המערכת. לא ברור האם מגדלי הקירור מקבלים מים מאותה מערכת.

 1.5 מערכות המים החמים:

1.5.1 חימום מים מבוצע ע"י דודים חשמליים שהותקנו בכול חדר אמבטיה. במוסד התחילו להתקין מאיצים לחימום מים. לא הוצג אישור לשכת הבריאות לאבזרים הנ"ל.

1.5.2 במוסד התחילו לבצע ניקוי וחיטוי דודים לחימום מים בחדרי אשפוז. אך לא הוצגו מסמכים על ביצוע העבודה ע"י בעלי הסמכה ממשרד הבריאות ותוצאות בדיקות בהתאם לדרישות הקיימות.

1.5.3 טמפרטורת מים חמים תואמת לדרישות הקיימות באופן חלקי. במטבח נמדדה טמפרטורת מים החמים – 59.9 , במטבחון מחלקתי – 83 (!), בחדרי אשפוז במחלקה לתשושי נפש, ללא הגבלת מנגנון הגבלת טמפרטורת המים החמים - 45 מעלות צ'. מים חמים המשיכו לזרום לאחר סגירת קו המים הקרים! במחלקה לסיעוד מורכב תומך טמפרטורה בברזים בחדרי אשפוז הייתה 36.2 – 40.4 מעלות צ'.

1.5.4 מניעת כוויות: במחלקות הותקנו ברזי וויסות טמפרטורה בצמוד לדוודים. לא הוצג אישור לשכת הבריאות למיקום התקנתם. ברוב חדרי האמבטיה לא קיימת אפשרות לביטול פעילות הגבלת טמפרטורת מים. במוסד לא מבצעים בדיקות אמינות של מערבבים מים חמים! לאחר הבקרה דווח על התקנת אבזרים למניעת כוויות במחלקה להנשמה ממושכת.

1.6. מניעת לגיונלה: בנוסף למפורט בסעיפים הקודמים יש להוסיף שבזמן הביקורת הוגש התיעוד הנדרש לפי הנחיות למניעת ריבוי חיידקי ליגיונלה. אין שינוי במצב מגדלי הקירור הנמצאים בחדר מכונות מתחת למפלס הקרקע. פליטת אוויר ממגדלי הקירור במפלס הקרקע.

הוצגו מסמכים על ניקוי וחיטוי ראשי מקלחות.

לא הוצגו מסמכים על ביצוע טיפול בהלם במים החמים.

2. מערכת סילוק שפכים. אין שינוי במצב:

2.1 לא הוגשה תכנית מערכת טיפול וסילוק שפכים.

2.2 לא הוגש רישיון עסק לביובית.

2.3 תחנת שאיבת שפכים נמצאת בקרבה למטבח של המוסד. קיימת משאבה אחת בלבד. לאחר סיום הבקרה התקבלה הודעה על התקנת משאבה נוספת. ביחד עם האמור לא הוצג תיעוד השינוי.

3. טיפול בפסולת רגילה, זיהומים ופסולת רפואית מסוכנת:

אין שינוי בנושא. כמרכז פינוי פסולת זיהומית משתמשים באזור נגיש ולא נעול. הוצגו מסמכים על פינוי פסולת רפואית ללא הגדרת סוג הפסולת.

4. מצב תברואי במחלקות:

4.1 ביום הבקרה נמדדה טמפרטורת אוויר בחדרי אשפוז. הטמפרטורה הייתה עד 28.6 ובחדר אוכל 26.8 – 28.9 מעלות צ'! כלל אין התאמה בין הטמפרטורה שנמדדה בעזרת מדי טמפרטורה של הבקר ושל צוות המחלקה לבין טמפרטורה שנמדדה ע"י מדי טמפרטורה שהותקנו בחדרי אשפוז!

4.2 בחדרי אמבטיה היה ריח שתן. בחלק מחדרי אשפוז שרר ריח חריף.

4.3 הציוד בלוי ומיושן בחלקו (בין היתר מזרונים), בתקרות סימני רטיבות/עובש. משקופים חלודים ודלתות עץ סדוקות.

5. מערך הזנה - קבלה, טיפול והגשת מזון:

5.1 כללי:

5.1.1 לא הוגשו מסמכים המאשרים את המטבח ושיטת הפעלתו. המטבח מופעל בשיטה "בשל – הגש" ו"בשל - צנן" ללא תנאים להכנת מזון לצריכתו מראש ובין היתר להכנת מזון לצריכתו בשבת ובחגים. הבעיה הייתה גם בבקרה הקודמת!

5.1.2 תכנון המטבח אינו תואם את היקף הבישול במקום ואינו מאפשר פס אחסון וטיפול תקין במזון.  קיימת סכנה לזיהום צולב של מזון גולמי, בתהליך ומזון מוכן.

5.1.3  כניסה למטבח לא מבוקרת.

5.2 מקור מזון וקבלתו במוסד.

במוסד קיימת בקרת תהליך קבלת מזון כפי שנדרש. בבדיקה מדגמית הוצגו המסמכים הנדרשים לספקי מזון. מצב תברואי באזור פריקת מזון לקוי.

5.3 מצב תברואי במטבח ואספקת מזון למחלקות:

5.3.1 תהליכי עבודה במטבח לקויים (הפרדות בין מזון גולמי, מזון בתהליך ומזון מוכן באחסון ובטיפול, תהליכי הפשרה, שימוש בביצים ועוד)! המצב לא השתנה מהבקרה הקודמת!

5.3.2 שיטתFIFO  לא הופעלה.

5.3.3 חלק מהמזון מחזיקים באריזות מקוריות על רצפת המרתף.

5.3.4 מצב תברואי ביחידות קירור:

לא הוצגו נתוני רישום אוטומטי של טמפרטורת אחסון מזון ביחידות קירור, אלא נתוני רישום מדידת טמפרטורת מים ידני בלבד.

טמפרטורה ותנאים לאחסון במקפיא היו בהתאם לנדרש. מקרר הפשרה משמש גם לאחסון מזון בתהליך. טמפרטורת אחסון מזון במקרר זה לקויה – לפי צג מד טמפרטורה – 6.6, במדידה ע"י מד טמפרטורה – 10.4 מעלות צ'. טמפרטורות מזון בהפשרה היו : בשר עוף טחון – 2.1, בשר בקר – 5.1 (!), קציצות בתהליך – 13.7 מעלות צ'. במקרר לירקות מחזיקים ירקות גולמיים וירקות בתהליך.

מקרר ביצים טריות הותקן באזור בישול, בצמוד למדור מוצרי מזון חלביים מוכנים לאכילה שעברו תהליך קירור מהיר.  לאחר סיום הבקרה דווח על שינוי מיקום התקנתו, אך לא הוצג תיעוד על כך.

במקרר למזון מוכן נמדדה טמפרטורה 10.9 מעלות צ'!

5.3.5 בקרה בתהליכי עבודה במטבח חלקית. מבצעים רשום ידנית של תהליך קירור מהיר. לא הוצג רישום אוטומטי של טמפרטורה בתהליך קירור מהיר ! לא הוצגה בקרה ידנית וממוחשבת של תהליכים חימום חוזר, ריסוק מזון ועוד! בהתאם לרישום קירור מהיר שהוצג בזמן הבקרה, התהליך אינו תקין!

5.3.6  הוסדרה ההפרדה הנדרשת בקצביה.

5.3.7  תהליך הפשרת מזון קפוא מן החי אינו תקין.

5.3.8  מזון המיועד להגשה כמזון חם מחזיקים ללא חימום. נמדדו טמפרטורות מזון מוכן: ביצים – 34.7, שניצל הודו – 24.7 מעלות צ'. מזון מרוסק לאחר פתיחת אריזות יצרן מחזיקים ללא קירור. נמדדה טמפרטורת המזון – 22.8 מעלות צ'. בשר הודו לאחר טיבול מחזיקים בכלי פלסטיק בתוך נוזלים ללא קירור בטמפרטורה 24.5 מעלות צ' ועוד.

5.3.9 לשטיפת וחיטוי ירקות משתמשים בחומרים מאושרים, אך לא קיימת בקרה על ריכוז חומר החיטוי.

5.3.10 מצב תברואי של ציוד מטבח תקין בחלקו. למשל מאוורים של בלסט צילר. פחי אשפה ללא מכסים. כלי ניקיון רצפה מחזיקים במדורי העבודה.

5.3.11 לא קיימת ההפרדה הנדרשת לכלי עבודה במדורים.

5.3.12  הדחת כלים ידנית. יבוש לקוי. קיים מתקן להשריית כלי מטבח. לא הוצגו אישור ותנאים לשימושו. לא ברור לאן מזרימים שפכים מהמתקן הזה לאחר סיום תהליך השריית כלי המטבח.

5.3.13  דגימות מזון נשמרות בנגוד לנדרש.

5.3.14 שטיפת ידיים במטבח מבוצעת במדורי עבודה.

              5.4 אספקת מזון מוכן למחלקות וחלוקתו.

5.4.1 הוצג רישום טמפרטורת מזון לפני אספקתו למחלקות, פרט מימי שבת. בזמן הבקרה טמפרטורת מזון הייתה תקינה באופן חלקי: מרק – 82.6, עוף – 70.7, מזון מרוסק 44.8 – 52 , שניצל – 57.6 - 54.9 מעלות צ'.

5.4.2 הובלת מזון חם למחלקות מהמטבח נעשה באמצעות עגלות חימום. הפעלתן לקויה ואינה מאפשרת שמירת טמפרטורה תקינה של מזון. עגלות להובלת מזון לא מצוידות במדי טמפרטורה.

5.4.3 במחלקות לא מבצעים פיקוח על טמפ' המזון בזמן קבלתו, על כך מצביעה טמפרטורת המזון במחלקות. למשל בארוחת בוקר טמפ' סלט במחלקה לתשושי נפש הייתה 18 מעל'  צ'.

העובדות מחלקות את המזון ללא החלפת בגדים \ סינרים. לחימום מזון משתמשים במיקרוגלים וציוד אחר שאינו מתאים לתהליך "חימזור" מזון .

5.4.4 לניקיון משטחי עבודה במטבחונים של המחלקות נעשה שימוש במטליות רב פעמיות.

5.4.5 טמפרטורת אחסון מזון במקררים של המחלקות לא תקינה: 15.4 - 16.7 מעלות צ'.  טמפרטורת מוצרי חלב – 12.2 מעלות צ'.

5.4.6 במקררים שהותקנו במטבחוני המחלקות מאחסנים מזון פרטי של חולים ושל צוות.

5.4.7 במטבחוני מחלקות קיימים מדיחי כלים.

6. מערך כביסה:

6.1 במחלקות לא קיימת הפרדה מוחלטת באחסון עגלות לכביסה מלוכלכת ולפסולת. במחלקות קיימת הצטלבות כביסה נקיה ומלוכלכת.

6.2 כביסה מלוכלכת מעברים דרך פיר בשקיות ניילון (חלק ללא שקיות) ובמכלים מפלסטיק. נצפה מילוי יתר של השקיות. פיר משותף ל2 מחלקות בכול קומה.

6.3 בניקיון מכבסה לא משתמשים בחומרי חיטוי.

6.4 אוגרים לכביסה לא עמידים למים.

7. מתקנים לצוות. מצב תברואי תקין.

8. הדברה. הוצגה קבלה אחת על ביצוע עבודות הדברה עבור חודש יוני בלבד! הטיפול היה נגד מזיקים בלבד. אין פרטים על מבצע העבודה! במחלקה לסיעוד מורכב נצפו חרקים.

9. נצפו חתולים ברחבי המוסד, כולל המטבח!

10. טיפול לא רפואי בגוף האדם. כפי שהוסבר מבצעת הפעילויות לא הייתה במוסד.

סיכום:

1. על הנהלת המוסד לתקן את הליקויים תוך 3 חודשים. ליקויים בטמפרטורת אוויר ומים במחלקות, מערך מזון, כביסה ופסולת רפואית - לתקן ללא דיחוי.

2. כול שינוי בתשתית ובמערך מזון צריך להיות מאושר ע"י לשכת הבריאות מחוז תל אביב.

9.  מנהל ותחזוקה :  
התרשמות כללית:

בית החולים נמצא במרכז שכונת עגמי, נגיש למספר רב של אוטובוסים ומוקף מקומות חנייה לרשת המבקרים. לבית החולים נוף לכיוון הים ויש לו מעלית שקופה.

תחומים לשיפור ותיקון:

1. יש לדאוג למים לשעת חרום.
2. יש להחליף בלוני חמצן ניידים פגי תוקף.
3. יש להפעיל את מסך הבקרה בתחנת אחות במחלקת הנשמה ד2 כדי שיהיה אפשר לשמוע צלצול מערכת אחות חולה ותקלות במכונת הנשמה.
4. יש להכניס למרפסת מחלקת מונשמים ריהוט וצמחייה לרווחת המשפחות והמאושפזים.
5. יש להשמיש בדחיפות את מערכת מיזוג האוויר בבית החולים.
6. יש להתקין פרגולות במרפסות של המחלקות ולהכניס ציוד.
7. יש להמשיך ולהחליף ציוד במחלקות, מיטות, ארונות, ארוניות ושולחנות.

נספח ג'




תקן מול מצבה- כוח אדם  ל- 244 מאושפזים 

כח אדם מנהלי לכל בית החולים 


	
	תקן כוח אדם נדרש מינימלי ברוטו
	כוח אדם בפועל ברוטו

	מנהל אדמיניסטרטיבי
	1
	1

	מנהל רפואי
	0.5
	0.5– גריאטר מומחה מנהל רפואי

	אחות ראשית
	1
	1  

	ס. אחות ראשית
	1
	0.7  -  עובדת גם בתשושי נפש    

	ניהול שרות תזונה
	-
	0.30

	ניהול שרות פיזיותרפיה
	-
	0.5

	ניהול שרות עבודה סוציאלית
	-
	0.26

	ניהול שרות ריפוי בעיסוק
	-
	0.325

	רוקח
	1.08
	1 בכל בית החולים 

	אם בית
	2.4
	2

	מזכירה
	2.4
	8

	ע' ניקיון
	10.5
	21

	טבח/עובדי מטבח
	7
	2 במטבח המרכזי + 14  במחלקות

	חצרן/גנן
	1
	1

	מחסנאי
	1
	1 

	משגיח כשרות
	1
	1  

	אנשי אחזקה
	2.3
	6

	מפקח בריאות הסביבה
	
	0.05

	ממונה בטיחות
	
	0.05


תקן מול מצבה- כח אדם ל- 102 סיעודיים ותשושי נפש    

	
	 תקן כח אדם נדרש מינימלי ברוטו
	כוח אדם בפועל ברוטו 

	רופאים
	1.40
	2.6 מתוכם 1.5 מומחים בגריאטריה

	אחיות
	17.28
	19.4

	כוח עזר
	36.90
	39.4

	פיזיותרפיה
	1.25
	1.25  + 1 כ.ע פיזיו

	מרפאה בעיסוק
	0.54
	0.6

	תעסוקה
	1.50
	 3.375

	עו"ס
	1.02
	1.67

	תזונאית
	0.51
	0.6

	קלינאית תקשורת
	0.07
	0.3


תקן מול מצבה- כח אדם למחלקה לסיעוד מורכב תומך - 38 מאושפזים
 

	
	תקן כוח אדם נדרש מינימלי ברוטו
	כוח אדם בפועל ברוטו

	רופאים
	3.17 מתוכם 1.06 גריאטר
	3.5 מתוכם 0.5 מומחים בגריאטריה

	אחיות
	13.72
	17.6  מתוכם 2.7 מעשיות

	כוח עזר
	12.13
	15

	פיזיותרפיה
	0.53
	0.63

	מרפאה בעיסוק
	0.53
	0.95

	תעסוקה
	0.26
	0.875

	עו"ס
	0.53
	1.79 

	תזונאית
	0.53
	0.6

	קלינאית תקשורת
	0.21
	 0.475

	עוזר פיזיותרפיה
	-
	1


תקן מול מצבה- כח אדם  2 מחלקות לגריאטריה שיקומית שבהם 70 מאושפזים שיקומיים

    

	
	עפ"י תקן נדרש
	עפ"י כוח אדם בפועל

	רופאים
	6.80 מתוכם 1.95 מומחה בגריאטריה + 0.96 מומחה בשיקום
	 6.6 מתוכם  1 מומחה בשיקום + מנהל מחלקה  ב-0.25 מומחה בגריאטריה

	אחיות
	26.24
	31.4

	כוח עזר
	21.38
	27.8

	פיזיותרפיה
	4.86
	5.55

	מרפאה בעיסוק
	3.89
	4.35 

	תעסוקה
	0.97
	0.7 

	עו"ס
	1.46
	1.03

	תזונאית
	0.97
	1

	קלינאית תקשורת
	1.46
	 1.65 

	פסיכולוג
	0.49
	אין

	עוזר פיזיותרפיה
	1.94
	1.08                                        


תקן מול מצבה- כח אדם למחלקה להנשמה ממושכת: בפועל 31 מאושפזים 
 

	
	  תקן כוח אדם נדרש מינימלי ברוטו
	כח אדם ברוטו על פי רישוי

	רופאים
	 5.16
	5.25 מתוכם 1 מומחה בגריאטריה 

	אחיות
	27.09 כולם מוסמכות
	24 כולם מוסמכות 

	כוח עזר
	16.77
	18.2

	פיזיותרפיה
	3.23
	2.65

	מרפאה בעיסוק
	2.58
	1.55 

	תעסוקה
	-
	0.85 

	עו"ס
	1.29
	1.03

	תזונה
	0.32
	0.375

	קלינאית תקשורת
	0.26
	 0.475 

	טכנאי הנשמה
	0.39
	0.6

